Richeze – Tropela.eus bloga\nHaize berriak azken metroetan\nKontuak kontu eta gertatutakoak pasa ondoren (itzuli handietako antolatzaileen erabaki polemikoez, nolabait esatearren, ari naiz), denboraldia abian da. Aurreneko bi hilabeteotan zenbait lasterketa lehiatu dira, eta horietakoren batzuek zeresana eman dute dagoeneko. Batez ere flandestar lurretan Philippe Gilbert walloniarrak eman zuen erakustaldiak, baina ez da honakoa eztabaidagai bakarra izan.\nIzan ere, UCI Pro Tour zirkuitu ahulduari hasiera eman zion proban, Australiako Down Ander Tourrean alegia, gizon batek nagusitasun handia erakutsi zuen. 26 urtetako André Greipel alemaniarra izan da. Sprinterrez jositako High Road taldean bere burua erakusteko arazoak izango zituela uste bazen ere, bere zirrikitua ongi baino hobeto probestu zuen bertan, lau etapa garaipen eta sailkapen nagusia poltsikoratzean (lasterketako atarian gailentzeaz gain). Egia da nazioarteko esprinterrik onenak falta zirela, baina egia da bestalde inork gutxik espero zezakeela urte hasieran halako nagusitasunik, are gutxiago autraliarra ez den txirrindulari batengan.\nGreipelen kontuak ekarri nau hain zuzen mota honetako txirrindularien artean datorren haize freskoa aztertzera. Gaztetasunak ematen duen harrokeria lagun dutenek geroz eta mehatxu handiagoa suposatzen dute azken urteotan alor honetan nagusi izan direnei. Beti gertatu da horrela, baina ez horren belaunaldi goiztiarrekin. Denbora ez da alferrik pasatzen. Garai bateko Vanderaerden, Hermans, Van Poppel, Abdoujaparov, Ludwig Continue reading “Haize berriak azken metroetan”\nBidaltzailea:Hibai 2008-03-10 2008-03-10 Hemen argitaratua:Gazteak, TxirrindularitzaEtiketak: Cavendish, Ciolek, esprinterrak, Greipel, Haussler, Richeze, Rojas7 iruzkin Haize berriak azken metroetan sarreran


EAJ-PNV Gipuzkoako Batzar Nagusiak: EAJ-PNV-K EZ DU OSOKO ZUZENKETARIK AURKEZTUKO, HERRIEAREKIKO JARRERA KOHERENTEA ETA ARDURATSUA IZAN NAHI DUELAKO\nEAJ-PNV-K EZ DU OSOKO ZUZENKETARIK AURKEZTUKO, HERRIEAREKIKO JARRERA KOHERENTEA ETA ARDURATSUA IZAN NAHI DUELAKO\nEAJ-PNVren GBBren presidente Joseba Egibarren ustez, “koherenteak izan dugu. Hau da, Euskal Autonomia Erkidegoko hauteskundeen ondoren beste alderdi politikoei honako proposamena egin genien: hiru lurraldeetan aurrekontuak ez oztopatzea”.\nJeltzaleen batzarkide taldearen bozeramaile Markel Olanok honakoa esan du: “91 zuzenketa egin ditugu. Guztira 24milioi euroko zuzenketak dira eta, besteak beste, hiru alorretan egin ditugu: krisiari aurre egiteko neurriak, gizarte politikak hobetzeko neurriak, eta hondakinen kudekaterako neurriak”.\nJoseba Egibarrek eta Markel Olanok prentsaurrekoa egin dute gaur goizean. Bertan, segidakoa iragarri dute: EAJ-PNVk ez dio osoko zuzenketarik aurkeztuko Gipuzkoako Foru Aldundiaren aurrekontu proiektuari. EAJ-PNVren GBBren presidente Joseba Egibarrek oso argi hitz egin du: “Gipuzkoan ez dugu osoko zuzenketarik aurkeztuko koherenteak garelako, alegia, EAEko hauteskundeen ondoren beste alderdi politikoi egindako proposamenarekin”.\nIldo beretik, Joseba Egibarrek honakoa gogoratu du: “Bi akordio-proposamen egin genizkien beste alderdi politikoei: alde batetik, EAEko hiru lurraldeetako aurrekontuak ez oztopatzeko proposamena eta, bestetik, zerga-ituna egiteko proposamena”.\nHorrenbestez, Egibarrek azpimarratu duenez, “aurrekontu guztiak hobetu zein zuzendu daitezke eta, hortaz, EAJ-PNVren jarrera segidakoa izango da: zatikako zuzenketak egitea eta aurrekontuaren kudeatzailearekin negotziatzea, betiere baldin eta negoziatzeko borondaterik erakusten badu”.\nBestalde, EAJ-PNV batzarkide taldearen bozeramaile Markel Olanoren iritziz, “hainbat ekonomia- zein gizarte-arrazoi ditugu osoko zuzenketa aurkezteko. Baina aitzitik, herri ikuspegi arduratsua izan dugu eta, beraz, zatikako zuzenketak aurkezteko erabakia hartu dugu aurrekontua hobetzeko”. Horrenbestez, Olanok aditzera eman du EAJ-PNVren proposamena: “91 zatikako zuzenketa egin ditugu – guztira 24 milioi eurokoak –, batez ere, hiru arlotan: krisiari aurre egitekoak, gizarte politikarako aurrekontu-saila hobetzekoak, eta hondakinen kudeaketarako arlokoak.\nKrisiari aurre egiteko neurriei buruz, jeltzaleen batzarkide taldearen eledunak honakoa zehaztu du: “Foru Aldundiak Berrikuntza departamentuko aurrekontua %24 murriztu du eta, horrek, asko arduratzen gaitu. Horregatik eskatu dugu krisiari aurre egiteko 10 milioi euroko aurrekontu-saila egiteko eta, gainera, sail hori 2014 eta 2015ean mantentzeko”.\nGizarte politika departamentuko zuzenketen gainean, hona hemen Markel Olanoren hitzak: “Egoitzetan plaza gehiago nahi ditugu gure adinekoentzat nahiz mendekotasuna duten pertsonentzat, bai eguneko-zentroetan bai etxeko laguntza zerbitzuan”. Horren harira, Olanok Irungo Arbes egoitza izan du hizpide: “Bidasoa eskualdeak egoitza hori behar du, baina Foru Aldundiaren aurrekontuan ez dago horretarako aurrekontu-sailik”.\nHondakinen Kudeaketaz ere mintzatu da Gipuzkoako Batzar Nagusietako jeltzaleen bozeramaileak: “Zatitako zuzenketa egin dugu Gipuzkoan hondakinen tratamendurako beharrezkoak diren azpiegiturak egiteko eta, bereziki, balorizazio energetikorako errausketa-instalazioa eraikitzeko”. Horrenbestez, Markel Olanok esan du, “zuzenketa horrekin irudikatu nahi dugu Batzar Nagusien gehiengoak Gipuzkoako Hiri-Hondakinen Kudeaketarako Plangintza Orokorra (PIGRUG) babesten duela”.\nAzkenik, Olanoren aburuz, “aurtengo egoera bestelakoa da. Iaz Bilduren aginteko Foru Aldundiarekin ados jarri ginen. Aurten, ordea, zatikako zuzenketak gobernuarekin zein oposizioko taldeekin negoziatzeko aukera dugu, betiere Gipuzkoak 2013an aurrekontua izan dezan”.


Nevis - Wikipedia, entziklopedia askea.\nArtikulu hau Karibeko uharteari buruzkoa da; beste esanahietarako, ikus «Nevis (argipena)».\nHiri nagusiak Newcastle, Figtree, Cotton Ground\nAdministrazioa Nevis Island Administration\nEremua 93 km²\nBiztanleria 12106 (2006)\nDentsitatea 130 biztanle/km²\nDirua Ekialdeko Karibeko dolarra\nHerritarra nevistar, Nevisian\nHizkuntza(k) Nevisko kreolera, ingelesa\nNevis Antilletako uharte eta herrialde bat da, Antilla Txikietako Haizebeko uharteetakoa hain zuzen. Ipar-ekialdean 3,22 km eskasetara Saint Kitts dago, The Narrows izeneko kanalaren beste aldean; 80 bat km ekialderantz Antigua eta 32 km hego-ekialderantz Redonda ditu, denak uhartedi berean. Bere europarren aurreko izena Oualie zen eta hiriburua Charlestown da.\nNevis Saint Kitts eta Nevisko mapa batean; parrokiak eta beren hiriburuak ikusgai.\nSaint Kitts eta Nevisko Federazioaren barruan dago eta beraz ez da independentea, federazioko estatua baino. Aldiz, 1998an independentzia eskuratzeko erreferendum bat egin zen; %62k baietz bozkatu bazuten ere, banaketa onartzeko Saint Kitts eta Nevisko konstituzioak bi hereneko gehiengoa eskatzen du. Uharteko arduradun politikoek ez dute baztertzen independentziarako aukera berriro defenditzea.\n2.1 Independentzia nahia\n3.1 Giza geografia\n3.2 Geografia administratiboa\n4 Erakunde politikoak\n7 Nevistar ezagunak\nEuroparrak heldu baino lehen uhartean bizi ziren kalinago edo karibearrek Oualie deitzen zuten. Zenbait iturriren arabera "ur ederraren lurra" esan nahi du.\nLehen kolono britainiarrek Dulcina deitu zioten; aldiz, oraingo izena espainiarrek ipinitako izendapenetik (Nuestra Señora de las Nieves) eratorria da. Baina ez zen Nieves espainiarrek ipinitako lehen izena: Kolonek 1498an San Martín deitu zion baina azkenean, garai haietako mapetan zegoen zehaztasun faltagatik izen hau beste uharte bati ipini zitzaion, egungo Saint Martini.\nEzizen bat ere badu: Queen of the Caribees ("Karibeko erregina").\nKristobal Kolon uhartera 1493an heldu zenerako gizatalde desberdinek gutxienez 2000 urteko historia egina zuten bertan, azken urteetako indusketek are gehiago frogatu dutena. Beranduago arawak eta kalinago (karibear) izenak eman zaizkien gizataldeetako kideak ziren.\nBeraz, espainiarrak izan ziren uhartea bisitatu zuten lehen europarrak; inolako kokagune finkorik sortu ez bazuten ere, 1670ko Madrilgo Ituna arte Nevis beraientzat eskatu zuten. Lehen kolono britainiarrak heldu zirenean populazio urria zuen eta arrazoia espainiarrek esklabo gisa hainbat bizilagun oraingo Venezuelara eraman izana da. Hamarkadetan zehar britainiar eta holandarren itsasontzien bisitak izan zituen baina 1620tik Britainia Handiak uhartearen gaineko kontrola aldarrikatu zuen. Lehen kolonoak 1628an heldu ziren Saint Kittsetik, Anthony Hilton lehen gobernadorea bilakatu zena buru zutela.\n1670ean britainiarren boterea finkatu zen; 1675 eta 1730 artean Haizebeko uharteetako esklabo merkatuaren gune nagusia, 6000-7000 bat afrikar pasarazi zituzten bertatik uhartediko beste kideetarako bidean. Esklabo horiek azukre-kanabera landatzeko lan gogorrean aritu behar izan zuten; bertan ematen zena oso kalitate handikoa zenez aberastasun handienak ematen zituen uharteetakoa izan zen, jasotako kanabera kantitatean askoz ere handiagoa den Jamaika beraren aurretik egotera helduz; 1671tik (Barbadosetik bereizi zenean) 1698 arte (arrazoi militarrengatik Antiguara lekualdatu zutenean) Haizebeko uharteek osatzen zuten kolonia britainiarraren hiriburua izan zen.\n1706an Pierre Le Moyne d'Iberville frantsesa saiatu zen ingelesak uhartetik kanporatzen; Nevis frantses itsasontziak erasotzen zituzten piraten gune nagusitzat jotzen zuten. Zuriek mendietara jo eta plantazioak erre zituzten; aldiz, esklabo beltzek frantsesei aurre egin zien, kontuan izanda beste europar hauek ere esklaboak egin nahi zituztela Martinikan saltzeko. Baita geldiarazi ere. Azukrearen industria oso kaltetuta geratu zenez hurrengo hamarkadak eta XVIII. mendea orokorrean oso zailak izan ziren ekonomikoki.\n1834an esklabotzaren ezeztapena heldu zen. Zuriek hainbat lur lehenagotik utzita zutenez horrek, Saint Kittsen ez bezala uhartean lur-eremu batzuk zituen klase ertain baten agerpena erraztu zuen.\n1882an Britainia Handiaren menpeko kolonia bakarra osatu zuen Saint Kitts eta Anguillarekin batera; Nevisen integrazio honen kontrako mugimenduak egon ziren eta beranduago, 1921ean uhartea bereiztea eskatu zioten Londresi. 1967an autonomia maila oso zabala eman zitzaien uharteei; lehenago esan daiteke beste bi uharteak Saint Kittsen kontzentratzen zen boterearen menpean zeudela. 1971n Anguillak eremu hori uztea erabaki zuen; gaur egun uharte hori oraindik Erresuma Batuaren kontrolpean dago.\nMetropoliak Saint Kitts eta Nevisi eman zien independentzia 1983an; horretan ez zuen kontuan hartu aurreko hamarkadetan nevistarrek erakutsi zuten bereizteko nahia: lehen manifestaldi inplizitoak 1961koak dira eta 1977an bozketa ez ofizial batean banaketaren aldeko oso gehiengo zabala eman zen.\n1998ko abuztuaren 10ean independentziaren gaineko erreferendum ofizial bat antolatu zen; 2427 boz aldekoak izan ziren eta 1498 baino ez ziren kontrakoak izan baina bi herenen gehiengoa eskatzen zen eta orduan oso gutxirengatik ez zen onartu. 2006tik uharteko gobernu autonomoaren kontrola duen alderdia (NRP; ikus "Erakunde politikoak" atala) eta presidentea (Joseph Parry) independentziaren aldekoak dira eta erabaki hori erraztuko lukeen erreforma konstituzional bat eskatzeko asmoa dute; beraientzat historiak ere erakusten du Nevisi berezko estatu independentea zor zaiola.\nNevis ikusgai Saint Kittsetik.\nNevisek kono baten itxura dauka: borobila eta erdi-erdian uhartearen geografiaren protagonista nagusia, Nevis Peak mendia (985 m, tontorrik garaiena). Mendi hau da uharteko banderan irudikatzen dena.\nBere populazioaren gehiengoa afrikar jatorrikoa da. XVII. mendearen amaieran dagoeneko biztanleria honelakoa zen: lurren jabeak ziren gutxiengo zuri aberatsa, zuri pobre bakar batzuk, gehiengo izugarri handia esklabo beltzek osatua eta orduan ematen hasi zen maroon edo ihes egindako beltzen talde bat. Azken horiek mendietara jo zuten eta han geratzen ziren azken karibearrekin bat egin zuten, denbora luzez iraun zuen erresistentzia gune bati hasiera emanez.\nXX. mendeaz zehar nevistar ugari uhartetik kanpora lan eta bizi izatera joan dira, bereziki AEBtara eta Ingalaterrara; leku bietan aurki daitezke herrialde horietan famatuak diren nevistar jatorriko familia duten pertsonak, adibidez:\nAEBetan Constance Baker Motley abokatua, Martin Luther King defendatu zuena besteak beste.\nErresuma Batuan Melanie Brown Spice Girls taldeko kidea.\nIngelesa da hizkuntza ofiziala baina herri hizkuntza ingeles oinarridun kreolera bat da, biztanle gehienek hitz egiten dutena; bertan Nevisian edo Nevis Creole deituta, linguistikoki ez du desberdintasun handirik Saint Kittsen mantentzen denarekin. Antiguan eta Montserraten hitz egiten direnekin ere antz handia du.\nAlfabetizatutakoak %98a dira, Ameriketako ehunekorik altuenetakoa.\nSaint Kitts eta Nevisko Federazioa banatuta dagoen 14 parrokietatik (parish) 5 Nevisen daude:\nBost parrokien lurrek bat egiten dute Nevis Peak mendiko tontorrean. Beren izenak bikoitzak dira, lehen zatian patroiarena eta bigarrenean izen arrunt edo popular tradizionala, batzuetan erabiltzen diren bakarrak.\nEstatuko parlamentuak Nevis Island Assembly du izena eta 8 kide ditu; haietako 5 parrokiek osatutako hautesbarrutietan irabazle ateratzen direnak eta beste hirurak izendatuta. 2006ko uztailaren 10eko hauteskundeetan Nevis Reformation Party izenekoak 3 atera zituen eta lehenago gobernuan zegoen Concerned Citizen's Movementek 2. Bozketa honen ostean Joseph Parry bihurtu zen Premier eta Nevis Island Administration gobernu autonomoaren presidentetza hartu zuen.\nFederazioko parlamenturako hiru ordezkari aukeratzen ditu, Saint Kittsek zortzi hautatzen dituen bitartean.\nAzukrearen industriaren suntsipenaren ostean turismoa izan da aktibitate ekonomiko nagusia. 2003-2004 urtean 40000 bat bisitari jaso zituen; goi-mailako turismoa bultzatzen ari da, bost izarretako hotel bat dago eta batez ere mendebaldeko kostaldean gune berriak zabaltzen ari dira. 1999ak Lenny zikloi tropikalak kalte handiak egin zituen sektorean, 2008an Omarrekin errepikatu zena.\nFinantza eta inbertsioen munduak garrantzi handia izan du azken urteetan. Saint Kitts eta Nevis KHEEren 2000ko paradisu fiskalen zerrendan agertzen zen baina 2002an zerrendatik kanpo utzi zuten; ez zen Nevisen kontrako aparteko salaketarik egin.\nGarraio arloan Vance W. Amory nazioarteko aireportua azpimarra daiteke, 14 urtez uharteko presidente izan zenaren omenez horrela deitua eta uhartearen iparraldean dagoena.\nUrteko kultura jaialdi nagusia Culturama deitzen da; abuztuan izaten da, Emancipation Day esklaboak libre bihurtu ziren egunaren ospakizunarekin batera. Ekitaldi anitzen artean maskara ibilaldia eta uharteko musika estilo kutunetakoa den calypso emanaldiak antolatzen dira.\nAlexander Hamilton (1755? - 1804) George Washingtonen hurkoa bertan jaio zen.\nHoratio Nelson (1758 - 1805) Frances Nisbet nevistarrarekin ezkondu zen.\nElquemedo Willett (1953 -) cricket jokalari ospetsua West Indies edo Antilletako taldean.\n↑ Bigarren jentilizioa ingelesez.\n↑ Uharteko biztanleek hala deituta, linguistikoki Saint Kittsen hitz egiten den kreolera berbera da.\n↑ Nevisko presidentea caribbeannetnews.comen.\n↑ Antilletako jatorrizko izenak.\n↑ Adibidez Ebony Intuition-en.\n↑ Ikus adibidez Nevisko 2000-2002 arteko indusketen txostena, Southamptoneko Unibertsitateko Arkeologia Departamentua.\n↑ 1700ean Britainiar Inperio osoko azukre ekoizpenaren %20a Nevisen jaso zen.\n↑ 3400 bat beltz harrapatu eta Martinikara bidali zituzten; 1000 batek eraso frantsesei aurre egin zien.\n↑ Saint Kittsen azukrearen industriak 2006 arte iraun zuen.\n↑ Erreferendumaren emaitzak.\n↑ Eztabaidaren berri BBCn.\n↑ Azken hamarkadetako mugimendu politiko nagusiak.\n↑ Nevisen Saint Kittsen baino hobeto gorde da hizkuntza.\n↑ Artikulua, Caribbean Net News, 2006ko maiatzaren 9a.\n↑ Berria Island Sun agerkarian.\n↑ Jaialdiaren webgunea.\n↑ Kontuan izan cricketa dela Nevisko kirol nazionala.\n(Ingelesez) The Nevis Island Administration.\n(Ingelesez) Nevis Independence webgunea.\n(Ingelesez) Webgune pertsonala.\n(Ingelesez) Nevisko Historia Elkartea.\n(Ingelesez) Nevisko mapa Turismo Bulegoaren webgunean.\n(Ingelesez) Finantza Ministerioa.\n(Ingelesez) Esklaboen erresistentzia XVIII. mendean.\nAzken aldaketa 4 abendua 2021(e)an, 14:24(e)tan


Etiketa: diseinu sentikorra | Martech Zone\nEtiketa: diseinu sentikorra\nZer da Responsive Design? (Azalpen bideoa eta infografia)\nTuesday, April 28, 2020 27ko otsailaren 2021a, larunbata Douglas Karr\nHamarkada bat behar izan da sentikorrena den web diseinua (RWD) ohiko bihurtzeko Cameron Adams-ek lehen aldiz kontzeptua aurkeztu zuenetik. Ideia asmatua izan zen. Zergatik ezin ditugu diseinatzen ikusten ari garen gailuaren ikuspegira egokitzen diren guneak? Zer da Responsive Design? Web diseinu sentikorra (RWD) webguneak diseinatzeko ikuspegia da, bisitatze esperientzia optimoa eskaintzeko guneak diseinatzea. Irakurketa erraza eta nabigazioa gutxieneko tamainarekin aldatzearekin.\nWeb fluxua: Diseinatu, prototipatu eta abiarazi webgune dinamiko eta sentikorrak\nAbuztuak, igandea 14, 2016 Douglas Karr\nWireframing iraganeko kontua al da? Pentsatzen hasi naiz WYSIWYG koderik gabeko olatu berri bat, arrastatu eta askatu editoreak merkatura iristen ari diren heinean. Atzealdean ikuspegi bat eta frontendean beste bat aurkezten duten Edukien Kudeaketa sistemak zaharkituta gera daitezke. Bai ... agian WordPress ere atzematen hasi ezean. 380,000 diseinatzailek baino gehiagok 450,000 gune baino gehiago eraiki dituzte Webflow-ekin. Webguneak diseinatzeko tresna da, edukiak kudeatzeko sistema,\nAsteartea, maiatza 31, 2016 Asteartea, maiatza 31, 2016 Douglas Karr\nInoiz egin al duzu zure webgunea Google-n bilatzea eta bertan Mobile-Friendly etiketa ikusi duzu? Google-k mugikorrentzako egokiak diren probetarako orrialdea ere badu, zure webguneko arazoei begirada bat emateko. Nahiko proba ona da, elementuak aztertzen dituena eta ondo banatuta eta ikusgai daudela ziurtatzen duena. Mugikorretarako egokia ez da mugikorretarako optimizatuta. Oinarria besterik ez da eta ez du zure mugikorreko erabiltzaileen benetako erabiltzaileen portaera aztertzen\nAsteazkena, martxoa 25, 2015 Asteazkena, apirila 1, 2015 Douglas Karr\nWeb diseinu sentikorra zer den eta zure webgunea nola probatu dezakezu gailu mugikorrean edo tabletan ikusteko optimizatuta dagoen ikusteko bideo zoragarria kaleratu dugu. Ez da beranduegi horri buruzko laguntza lortzeko eta Marketpath-eko gure lagun Kevin Kennedy-k beheko infografia partekatu du. Telefono mugikorrak eta tabletak bezalako gailu mugikorren hazkunde izugarriarekin eta gailu mugikorren erabilerarekin, jokoen, aplikazioen, sare sozialen bidez\nAEBetan soilik 222 milioi erabiltzaile ditu, posta elektronikoak potentzial handia du marketin plataforma gisa. Posta elektronikoa tresna polifazetikoa da, kable hotzak berotzeko, lehendik dauden bezeroekin komunikatzeko eta negozio berrien garapena bultzatzeko bezeroei heltzeko. Mezu elektroniko bidezko marketineko profesionalek oinarriak ulertzen dituzte, hala nola, gai sinesgarria lantzearen garrantzia eta ekintzarako dei sendoa sartzea. Baina posta elektronikoko merkaturatzaile beteranoak ere erori daitezke\nNola mugitzen dira zure begiak webgune batean\nAsteartea, abuztua 5, 2014 Ostirala, otsaila, 10, 2017 Douglas Karr\nSormenetarako, ziur nago barruan norbait oihuka ari dela desberdina izan dadin eta beste guztiak bezala eta jokatuko duen webgune bat eraikitzea saihesteko. Marketinaren ikuspegitik, baina, hamarkada bat baino gehiagotan hezi ditugu gure bisitariak webgune batean zer espero dezaketen eta nola nabigatu modu eraginkorrean. Erabiltzaile gisa, ez dago kontaktuaren informazioa aurkitzen saiatzea, hasierako orrialdera itzultzea edo eskaneatzea bezain frustragarria\nMugikorra, mugikorra, mugikorra ... nekatuta al zaude oraindik? Gure bezeroen erdiarekin mugikorretarako estrategiak lantzen ari garela uste dut oraintxe bertan: mugikorreko posta elektronikoko txantiloiak optimizatzeaz gain, sentikorrak diren gaiak integratzea eta mugikorretarako aplikazioak eraikitzea. Egia esan, uste dut negozioak zintzotasunez ari direla beren web presentzia atzera begiratzen, markekin elkarreraginaren zati handi bat gailu mugikor batekin hasten baita - posta elektronikoan, sare sozialetan edo bere webgunearen bidez. Merkatari adituak


Euskara unibertsitatean - Lubakietatik\nLubakietatik | 2010-01-28 18:02\nEuskal Herriko kapitaletan ez dagoen unibertsitate batean ikasten dut. Ingeniari izateko nabil saiatzen baina egunero sutan bukatzen dut jendearen hitzen joan etorrian. Ia unibertsitate guztian euskaraz ematen dira klaseak, beraz denek dakite, gehiago ala gutxiago euskaraz. Testuinguruan kokatuta goazen mamira.\nGazteok, ikasleok herriaren etorkizuntzat hartu izan gaituzte mendeetan barrena. Baina euskararen etorkizuna gure eskutan baldin badago, ez dut uste urrutira iritsiko denik. Agoniak luze iraungo du baina indarra ahultzen joango da, denbora aurrera joan ahala. Gutxi entzuten da euskaraz taldeko lanetan. Entzuten den euskera bakarra, ezjakintasunak dakar edo barneratutako hitzek. (Estoy haciendo la laburpen; pasame las ariketas, estoy haciendo los ondorios). Lotsagarria da benetan. Bai euskerarentzat, bai gaztelaniarentzat ere. Euskarako klaseetan jada galderak gaztelaniaz egiten dituzte baxutik.\nHuts egin du euskara indartzeko erabili den hezkuntza sistemak. Zerbait aldatu behar da. Gure kontzientziek ez dute bildurrik euskera galtzeko. Gero ez du balio "izkierda abertxalekoa" izatea euskaldunago sentitzeko. Kantu zahar batek dion bezala: "ez al dakizu euskara dela euskaldun egiten gaituela". Hitzegin dezagun euskaraz, etxean eta kalean, berdin berdin jolasean, eskolan eta lanean.


barren.eus - Gipuzkoako Minbiziaren Aurkako Elkartearen aldeko diru bilketa egingo dute Elgoibarren, zapatuan\nArgitaratua: 2018-05-10 18:42\nAECC Gipuzkoak larunbatean Elgoibarren egingo den urteko diru-bilketan parte hartzera animatu ditu herritarrak. Jakinarazi dutenez, bi mahaitan jasotako dirua elkarteak debalde eskaintzen dituen zerbitzuak ordaintzeko erabiliko dute.\nGipuzkoako Minbiziaren Aurkako Elkarteak (AECC Gipuzkoa) diru-bilketa egingo du zapatuan (maiatzak 12), Elgoibarko kaleetan. Elkarteak eskualdeko paziente eta senideei eskaintzen dien doako zerbitzuak ordaintzeko batu nahi dute dirua. Bi gunetan jarriko dituzte mahaiak, Kalegoen plazan, Ipintza denda aurrean, eta King-kong (San Frantzisko 21) aurrean. 10:00etatik 14:00etara egongo dira.\n• 257 bazkide elgoibartar\nDuela bi urte ireki zuten Eibarren Debabarrenari zerbitzua ematen dion bulegoa. Ardantza kaleko 11 zenbakian daude. Elkarteko arduradunek jakinarazi dutenez, Debabarrena eskualdekoak diren 1.029 bazkide dituzte, eta horietatik 257 elgoibartarrak dira. Bazkideez gainera, 80 boluntario ditu elkarteak. Horietako batzuk dira zapatuko diru bilketan arituko direnak. Aldez aurretik eskerrak eman nahi dizkie elkarteak, eta baita Elgoibarko Udalari ere.\nGipuzkoako Minbiziaren Aurkako Elkarteak hainbat ikerketa proiektutara bideratu zituen 2017an, gipuzkoarrek emandako 1.101.013 euro. "Horietako bat, Jesus Bañalesek, Biodonostian gibeleko tumore mota batek sortzen dituen eragin kaltegarriak gutxitzeko ikerketara", zehaztu dute.\nMinbiziaren kontrako mosaikoa osatu dute hainbat elgoibartarrek plazan (2018-02-05)


Amaia Erbinak etxetik jaso du errugbiarekiko zaletasuna. Ordiziako kaleetan kirol hori bizi da, eta bere familian ere izan dute harekiko lotura. Hala, denbora kontua zen Erbinak ere praktikan jartzea. Bost urte zituela hasi zen errugbian, eta bera jardunak ez du ordutik etenik izan.\nLehen urteetan Ordizia Errugbi Elkartean hasi zen, eta han aritu zen 16 urte bete zituen arte. Orduan Hernanira joan zen lehendabizi, gerora Baionako Aviron taldearekin lehiatzeko. Bartzelonako INEFen aritu ostean, egun Madrilgo Cisneros taldean ari da lehiatzen.\nErrugbiko bi modalitateetan aritzen da Erbina; seven eta XV-etan. Hala, bizipen oparoak bildu ditu, eta Espainiako selekzioan ere bide oparoa egiten ari da. Esaterako, 2016an Rioko Olinpiar Jokoetan aritzeko aukera izan zuen seven taldearekin, eta diploma olinpiar bat eskuratu zuen, eta Bruselan jokatutako Europeoan nagusitzea lortu zuen taldeko kide izan zen. Halaber, zenbait Europako txapelketatan eta Munduko Serieetan ere parte hartu du.


HABE IKASBIL: Gizagailuak\nKeywords: santisteban, habe aldizkaria, karlos, jaioberri, ipuin, haur, ume\nHABE aldizkariaren 44. alean eman zen argitara ipuin hau, 1984an. Testua eguneratuta ekarri dugu orain IPUINAK atalera.\nBehin batez bazen herri bat zeinetan hainbeste gizon-emakume zegoen non oso aurreratuta egonagatik eta espazioan zehar, itsasoan eta lurpean bizilekuak eduki arren, gurasoek jaioberri guztiak erresumako Enperadore Elektroniko Ahalguztidunari entregatu behar zizkioten.\nGaruna ateratzen zieten umetxo jaioberriei eta nortasunaren eta maitasunaren aldeak erauzi ondoren, gizagailu jakintsu eta txit perfektuak egiten zituzten. Hauek bakar-bakarrik koipea eta noizean behin pilularen bat behar zutenez gero, oso merkeak ziren eta bestalde abantaila guztiak zeuzkaten: Enperadorearen agindu guztiak betetzen zituzten eztabaidatu gabe, ez zuten astia alferrik galtzen pentsaketan edo maitakerietan, kaxak bezala meta zitezkeen bata bestearen gainean lekurik okupatu gabe..., abantaila guztiak.\nHerri hartan zoriontsuak ote ziren galdetuko du baten batek agian. Egia da ezer gutxi falta zitzaiela, egun osoa egon zitezkeen lau dimentsiotako telebistaren aurrean, honetaz eta besteaz gozatuz, eta behar zuten guztia, guzti-guztia, telebista bidez eskuratzen ahal zuten. Nahi izanez gero, urteko edozein garaitan baziren bidaia erakargarri eta merkeak ere, tokirik ederrenak bisitatu ahal izateko; eremu soil etengabeak, behin oihan izandakoak; txatar pila bat, Eiffel izenekoa, azken gerra atomikoaren ondoren irauten zuen monumentu bakarra; itsaso zabal eta beltzak petrolio artean itotzeko beldurrik gabe igeri egiteko... Eta lanik ez zuten egin behar, gizagailuek dena egiten zuten eta. Beraz, pozik bizitzeko arrazoiak baziren hantxe, eta gainera, beldur ziren denak Enperadorearen kontra begirik ere mugitzeko, hain zen boteretsua eta krudela!\nBeraren aginduen kontra altxatzen zirenak ilargiko alde ilunera bidaltzen zituen betiko!\nOstera, eta arraroa dirudien arren; eta leku guztietan zororen bat badagoenez, ama bat erdi zen behingo batez eta bere umea Enperadoreari eman ordez, ezkutatu egin zuen.\nNeskato guri ezin ederragoa zen eta umetxo hura ikustean bere gaztaroaz oroitu zen ama hura. Hain zuzen ere, berdin-berdinak ziren, amaren antz osoa zuen neskatoak, espermategi publikoko haziz ernarazi zuen arren.\nEgunak igaro ziren, urteak. Nola edo hala, beti ezkutuka ibiliz, ez zuen inork igarri neskatoaren presentzia. Ama hura ez zen sekula damutu Enperadorearen aginduak ez betetzeagatik, ezin zoriontsuago bizi zen bere alabatxoarekin, berriro maitasuna piztu zion bere alabak.\nEgun batetan, gertatu behar zuena gertatu zen aldiz. Enperadorearen salatari bati susmagarri iruditu zitzaizkion ama haren zoriontasuna eta sentikortasuna, eta azterketa eta miaketak egin ondoren, horren zergatia aurkitu zuen: neskato bat zegoen zaharren herri hartan.\nBerehala jakinarazi zion hau Enperadore Elektroniko Ahalguztidunari. Enperadoreak ama ilargiko ilunpera bidali zuen enteratu bezain pronto eta neskatoa beregana eramateko agindua .eman zuen.\n- Neskato, ez al zaude triste hainbeste zahar artean? -galdetu zion Enperadoreak-, hau ez da zuretzat.\n- Bai Enperadore Ahalguztidun hori, triste nago -erantzun zion negarrez.\n- Konprenitzen zaitut neskato, konprenitzen zaitut, zure amak ez zintuen maite, biziki sufriarazi dizu.\n- Ez, Enperadore Jauna, ez, nire ama ona zen, zeu bai zarela gaiztoa! Zuek, zaharkoteok, desagertu egin behar duzue eta umeoi lekua utzi! -oihu egin zion.\n- Neskato lotsagabea!\nEnperadore Elektroniko Ahalguztiduna haserretu egin zen, izugarriki haserretu, baina orduan Printze dotore bat agertu zen zaldi mekaniko zuri-zuri baten gainean eta neskatoa berekin eramanez Enperadorearen hiratik askatu zuen eta gaztelu eder batean erresuma hartako zirujaurik trebeenak arin baino arinago salbatu zuten.\nHorrela ez bada, sar dadila kalabazan eta ager dadila ilargiko plazan.\nARRAROA DIRUDIEN ARREN.- Nahiz eta arraroa ematen duen (kontzesiboa).\nBIDAIA ERAKARGARRIAK.- Viajes atrayentes.\nERAUZI.- Atera, kendu.\nESKURATZEN AHAL ZUTEN.- Eskura zezaketen.\nGAZTARO.- Gazte denbora. Era berean: haurtzaro, zahartzaro ...\nHAINBESTE … NON.- Batak bestea eskatzen du. Era berean:hain... non.\nHIRA.- Ira, cólera.\nOIHAN.- Selva, bosque.\nSALATARI.- Acusador/a, confidente.\nTXIT.- Oso, arrunt.\nZAHARKOTE.-KOTE atzizkiak zentzu txarra du batzuetan: lodikote, zarpailkote ...\nZEINETAN.- Autore klasikoek maiz erabiltzen dute molde hau erlatiboa adierazteko.\nTales - Aug 19, 1984 - 1322 Visits\nTales - Aug 17, 1984 - 1734 Visits\nTales - Aug 12, 1984 - 1197 Visits\nHABE Aldizkaria - 44 alea\nAurkibidea 6 Dantzak gaurkotu beharra. Felix G. Petiterekin elkarrizketa 10 Arzen: Bizkaiko artisauen batasuna 14 Udako bidaia alternatiboak (I) 20 Legazpiko amona petrikilo batekin 26 Landare eta arbolen munduari bisitatxoa 36 Ipuinak: Gizagailuak 41 Fotonobela berria ...[+]\nHABE Magazine - Jun 1, 1984 - 376 Visits\nTales - Feb 17, 1985 - 1081 Visits\nTales - Feb 16, 1985 - 1336 Visits\nTales - Feb 14, 1985 - 744 Visits\nTales - Aug 23, 1984 - 3261 Visits\nTales - Aug 23, 1984 - 1924 Visits


Hezkuntza Departamentuak Abartzuzako Ikastetxe Publiko berria eraikitzeko lanak esleitu ditu - Egunero - Educación\nHezkuntza Departamentuak Abartzuzako Ikastetxe Publiko berria eraikitzeko lanak esleitu ditu\nLanak maiatzean hasi eta eskola 2019-20 ikasturtean zehar martxan jarriko da\nAbartzuzako eskolaren diseinua\nHezkuntza Departamentuak, Azpiegituren Zerbitzuaren bidez, Abartzuzako Haur eta Lehen Hezkuntzako Ikastetxe Publikoa eraikitzeko lana, Aldi Baterako Enpresa Batasuna osatzen duten ondorengo enpresei esleitu die: Construcciones Boreste S.A; BECSA, S-A eta Electricidad Fija, S.Lri. 1.710.940 euroko aurrekontuarekin (BEZa barne) eraikitze lana maiatzean hasi eta 7 hilabete luze iraunen du. Deierri, Lezaun zein Gesalatz bailaretako ikasleek eraikin berria 2019-20 ikasturtean zehar estreinatu ahal izango dute.\nIkastetxe berria 2.700m2-koa izango da, eta Abartzuzako Pieza Roya inguruan kokatuko da. Zentroa solairu bakarrekoa izango da, landa-inguruneko estetikari jarraiki, eta kontsumo ia deusezekoa; "baserri-eskola" kontzeptupean eraikiko da. Abartzuzako Eskola Publikoak Haur eta Lehen Hezkuntzako 5 unitate izango ditu, eta gelak eta tailerrak bereizten dituzten bloketan eraikiko da. Modu horretan, Haur-zikloak bi gela eta arte eta sormenerako tailerra izango ditu, eta Lehen Hezkuntzak hiru gela eta arte eta sormenaren tailerrerako espazioa. Horrez gain, denek erabiltzeko guneak eraikiko dira; hala nola, patio estalia, sukaldea, jangela eta erabilera anitzeko gela (gimnasioa, psikomotrizitate gela eta ekitaldi-aretoa), edota administraziorako eta irakasleentzako espazioak. Eraikin berria baliabideen kudeaketa adimentsura egokituko da, eta guneak hezkuntza-metodologia berrietara moldatuko dira, Hezkuntza Departamentuak bultzaturiko lan-ildoa jarraituz.\nIkastetxe berria Abartzuza, Gesalatz, Lezaun eta Deierriko ikasleek erabiliko dute; orain arte, ikasleek Lizarrako ikastetxeetara joan behar izan dute.


Buatxabal sudadera eskuratu nahi? — Gaztezulo\nBuatxabal sudadera eskuratu nahi?\nBuatxabal sudadera eskuratu nahi? https://www.gaztezulo.eus/lehiaketak/buatxabal-sudadera-eskuratu-nahi https://www.gaztezulo.eus/lehiaketak/buatxabal-sudadera-eskuratu-nahi/@@download/image/lehiaketa_buatx_1459860746.jpg\nUdaberria iritsi da eta Buatxabal sudadera harrokeriaz erakusteko aukera duzu. Neska zein mutilentzako modeloa zozkatuko dugu GAZTEZULO harpidedunen artean. Saria irabazi nahi baduzu, eman izena gaztezulo.eus webguneko ‘Lehiaketak’ atalean eta erantzun honako galderari:\nZein telebista saio du Aritz Galarragak gustuko?\nBuatxabal sudadera Gazikarentzat!\nPoz-pozik jarri da Gaizka Fernandez santurtziarra Buatxabaleko sudadera jantzi eta ze ondo geratzen zaion ikustean. Duela gutxi egin zuen GAZTEZULOko harpidetza bere bikotea aspaldiko irakurlea delako. Gehien gustatzen zaizkion atalak elkarrizketa eta editorial berria dira eta datozen zenbakietan Alex de la Iglesia, Efrén Vázquez edota munduko kirol ezberdinen inguruko erreportajeren bat irakurtzea gustatuko litzaioke. Zorionak Gaizka!


Zein adinetatik komeni da haurrek eguzkitako betaurrekoak erabiltzea? | Consumer\nZein adinetatik komeni da haurrek eguzkitako betaurrekoak erabiltzea?\nSei hilabetetik aurrera, eguzkitako betaurrekoak daude, begiak haurtxoetatik babesteko\nEgilea: Cristian Vázquez 2017-ko abuztuak 18\nImagen: Boudewijn Berends\nEguzki-izpiak oso kaltegarriak izan daitezke haurtxoen begientzat udan. Horregatik, bigarren seihilekotik aurrera eguzkitako betaurrekoak erabiltzea gomendatzen dute adituek. Hala, begiak inguratzen dituen larruazala babesten da, oso delikatua baita, eta epe luzerako kaltea prebenitzen da, urte asko geroago kataratak garatzea eragin baitezake. Artikulu honek adierazten du zer arriskutsua den UV izpiek begientzat duten arriskua, eta, bereziki, haurrentzat, sei hilabetetik aurrera behar den babesa, eguzkiaren efektuen aurkako beste prebentzio-neurri batzuk, eta lainotutako egunekin zer gertatzen den, kremak erabiltzeari buruzko oharrak gainera.\nBegiak eta UV izpien arriskua\nUdan eguzkiak izaten dituen arriskuez hitz egiten denean, oro har, larruazala zaintzea pentsatzen da. Normala da, gorputza estaltzen duen ehuna delako eta izpi ultramoreen eraginpean dagoelako (UV). Baina ez da bakarra. Beste eremu bat dago, txikia, baina baita oso sentikorra ere: begiak.\nHorregatik, adituen gomendioek diotenez, arreta berezia jarri behar da udan begiak zaintzean. Eta are gehiago haurren kasuan, haien kristalinoak 10-12 urte arteko gardenkiak baitira, eta horren ondorioz, beren begiek eguzki-erradiazio guztia xurgatzen dute. Espainiako Pediatria Elkarteak (AEP) fotobabeseko neurri garrantzitsuenen artean sartzen du haurrek “eguzkitako betaurreko ilunak, UV izpietarako iragazkia dutenak”, “begiak inguratzen dituen larruazal fina babesten du eta, gainera, begi-lausoen garapena prebenitzen du”.\nSei hilabetetik aurrera begiak babestea\nBaina zer adinetatik eraman behar dituzte haurrek eguzkitako betaurrekoak? Espezialistek diotenez, txiki-txikitatik izan behar du: bizitzako sei hilabetetik aurrera. Horregatik, haurtxoentzako berariaz diseinatutako betaurrekoak daude. Modelorik arruntenak neoprenozko banda batekin lotzen dira, neoprenozko banda batekin.\nBetaurrekoek, gainera, homologatuta egon behar dute. Etiketa edo dokumentazio bat eduki behar dute, Europako araudia betetzen dutela egiaztatzeko, UV izpien aurkako babesa eta ematen duten iragazki-mota adierazten duena. Pediatrek 3 edo 4 kategorietako iragazkiak gomendatzen dituzte, gris edo marroi kolorekoak, errealitatearen tonuak gutxien aldatzen dituztenak. Homologatu gabeko betaurrekoen erabilerak zorabioak eta buruko mina eragin ditzake haurrarengan, eta epe luzeko kalteak begi-osasunean.\nEguzkiaren efektuen aurkako beste zainketa batzuk\nIrudia: Charles Stanford\nEguzkiak indar handiagoz eragiten duen garaian, haurren osasuna zaintzeko beste zenbait kontu ere erabili behar dira betaurrekoak erabiltzeko.\nSei hilabete bete arte, gutxienez, ez dira igerilekura edo hondartzara joan behar, eta, oraindik ere, hiru urtera arte ez dira eguzki-izpietara zuzenean azaldu behar, batez ere eguneko orduetan (12:00etatik 16:00etara).\nGorritutako txakurrek edo kapelak ere laguntzen dute, eta arropa freskoa izaten da, baina gorputzaren zati handi bat estaltzen du.\nHalaber, saiatu behar da haurrak itzalpean egon daitezen, baina ez eguzkitako erradiazioen %30eraino. Nolanahi ere, AEPko adituek nabarmentzen dutenez, “harea, ura, asfaltoa eta elurra oso ondo islatzen dira eguzkiaren argia eta, horregatik, egun eguzkitsuetan, are itzalpean egonda ere, neurriak hartu behar dira”.\nLainotutako egunetako zainketa\nEta egun lainotuez ere ez da fidatu behar; izan ere, eguzki-izpien eragina ahuldu egiten da, baina ez oso osorik: hodeiak baxuak eta oso trinkoak direnean, erradiazio lausoak kalte egin diezaioke haurtxoari ordu laurdenean. “Gurasoek kontuan izan behar dute hodeiek, batez ere finak badira, erradiazio ultramoreari pasatzen uzten diotela”, azaldu du Paz González pediatrak, AEParen argitalpen bateko zuzendariak. Gainera, gaineratu du “mendiko eremuetan arreta handiz ibili behar dela; izan ere, zenbat eta altuera handiagoa izan, orduan eta handiagoa da eguzki-izpien intentsitatea”.\nEspezialistak datu adierazgarri bat ere aipatzen du: pertsona batek bizitzan zehar jasaten duen eguzki-esposizioak eragindako kalte guztiarena, haur eta nerabeen artean %50 eta %80 bitartean gertatzen dena. Horregatik, bizitzako lehen urteetan begiak ez zaintzeak eragin handia izan dezake gero, begi-lauso moduan. Era berean, azalak memoria du: eguzkiaren eragina metagarria da eta haurtzaroan jasandako erredurek areagotu egiten dute larruazaleko minbizia izateko arriskua urte asko geroago.\nKremak eta larruazala zaintzea\nGarai honetan funtsezkoa da haurtxoen larruazala zaintzea. Alde horretatik, kontuan hartu behar da eguzkitarako kremak kontraindikaturik daudela sei hilabetetik beherakoentzat. Izan ere, haurraren larruazalaren fintasuna dela eta, kremako konposatu kimikoak kaltegarriak izan daitezke. Aholkua da haurra eguzki izpiei ez erakustea, batez ere bero handieneko orduetan.\nSei hilabetetik aurrera, “iragazki fisikoak dituen krema babeslea eta larruazalarentzat berariaz egina” erabiltzea gomendatzen da, “Jaioberriaren eta haurraren larruazala zaintzeko gida”, Espainiako Emaginen Elkarteen Federazioak (FAME) argitaratua.\nBeste alde batetik, pediatrek gogorarazten dute kremen babesa aldi baterako dela, eta horregatik, garrantzitsua da aldian behin berriro erabiltzea, batez ere, haurraren gorputza urarekin kontaktuan dagoenean: hondartzan, igerilekuan edo, besterik gabe, harekin jolasean.\neguzki eguzki-babes gafas-eu Piscina-eu playa-eu uda\nLehen oporrak haurtxoarekin? Hau jakin behar duzu\nNola jokatu haurrak bero-kolpea jasaten badu\nBeroaren arriskua automobilaren barruan\nUdan bularra emateko gakoak


Kapsulak Prostaline erosi Madrilen\nKapsulak Prostaline Madrilen\nErosi Madrilen Prostalina Kapsulak% 50eko deskontuarekin\nProstalina, prostatitisaren aurkako droga, eskuragarri dago orain eta Madrilen. Fabrikatzailea - Espainia. Sendagaia 39€ prezio murriztuarekin eskatu nahi baduzu, konpainiaren webgunean inprimaki berezi bat bete behar duzu. Webgune ofizialean, adierazi zure izena eta telefono zenbakia, eta eskaera erregistratu ondoren, kudeatzaileak deituko dizu eskaeraren xehetasun guztiak argitzeko. Zure galdera guztiak egin ditzakezu aholkuak emateko eta entrega azkarra antolatzeko. Ordaindu mezularitzara edo posta bidez, paketerako ordainagiriaren bidez soilik.\nNola erosi Madrilen Prostaline\nZer egin behar da Prostaline Madrilen kapsula arrakastaz erosteko?\nOrain prostatitisaren aurkako sendagaiak eska eta eros ditzakezu Espainiako webgune ofizialean. Aldi berean, bidalketa baliozkoa da Madrilen (Espainia), beraz, eskaera denbora gutxian jasoko duzu. Madril hiriko% 50eko beherapena - 39€ -k prostatitisaren sintoma nagusiak arintzen dituen sendagaien osagarria jaso ahal izango duzu administrazioaren lehen astearen ondoren.\nBete inprimakia kapsulak eskatzeko eta kudeatzailea zurekin harremanetan jarriko da eskaera berresteko eta hark eskaeraren xehetasun guztiak argituko ditu. Eskaera bat gure webgunean uzten baduzu, ziurtatu kontuan hartuko duzula mezularitza bidez bidaltzeko kostua hirirako distantziaren arabera alda daitekeela, beraz, zenbateko osoa zertxobait handiagoa izan daiteke. Ez duzu aurrerapenik egin beharrik, paketea posta eskuetan edo mezularitzatik zure eskuetan jaso ondoren ordaindu ahal izango baita. Prostalina orain webgune ofizialean erreserbatzen baduzu. Erosi% 50eko deskontuarekin. Sustapenaren baldintzak mugatuak dira. Paketea jaso eta ordaindu egingo duzu.\nProstaline Bartzelonan Prostaline Granadan\nProstaline Sevillan Prostaline Malagan\nEskatzeko Prostaline Madrilen % 50 bakoitza


Leioako Udala - Datuak, argitasuna eta herritarren konpromisoa\n2015-11-30 Datuak, argitasuna eta herritarren konpromisoa\nUrrats berria eman dugu Udal zerbitzuak hobetzeko ahaleginean, leioaztar guztientzat irisgarriagoak eta irekiagoak izatea nahi dugulako. Hil honetan, Udalak herriko 12 gune desberdinetan eskaintzen duen doaneko Wi-Fi sarbidea erraztu dugu: klik bakarrarekin zerbitzua erabiltzeko prest egongo da.\nHorri beste hainbat ekintza batu behar zaizkio; batzuk argia ikusten ari dira, eta beste batzuk, begirunez prestatzen ari gara Udalaren barruan. Lan luzea, datorren hilean estreinatuko dena adibidez, gardentasunaren ataria. Horren bitartez, leioaztar guztiei eskaini nahi diegu udal kudeaketari buruzko informazio osoa, modu garbi, zuzen eta errazean, edozeinek ulertzeko moduan, eta horrela, herritarren inplikazioa lortu ahal izatea gestio publikoan. Gobernu Ireki baten adibide garbia, aurreko eta oraingo Gobernu Taldeen helburu nagusienetarikoa.\nUdal gestioari buruzko guztia beti egon da herritarren esku, eskatuz gero, mugarik gabe, baina atari berri honekin, erraztu nahi dugu informazioa lortzeko modua, hau da, etxetik kontsultagarria izatea, arin, zuzen eta nahieran.\nAdministrazioaren eraginkortasun eta sinplifikazioa deritzo horri, leioaztarren kudeaketak eta kontsultak ahal beste sinplifikatzea.\nLan handia egin da, zaratarik atera gabe, apurka, datorren abenduan ahal bezain osoen egon dadin, leioaztar guztien zerbitzura.


"Sindikatuen arteko elkarlana funtsezkoa da hitzarmenerako" - Bizkaiko Hitza\n“Sindikatuen arteko elkarlana funtsezkoa da hitzarmenerako”\n2018, maiatzak 25 Bizkaia, Elkarrizketa 297\nBizkaiko metalgintza sektorean, 2003. urtean onartutako hitzarmena dago indarrean. Bizkaiko ELA, CCOO, LAB eta UGT sindikatuak metaleko industriarako hitzarmen berri bat negoziatzen ari dira patronalarekin. Oraindik ez dira ados jarri, baina LABek aldaketa positibo baten alde egin nahi duela dio. Hurrengo batzarrean aurrerapausorik ematen ez bada mobilizazioak planteatuko dituztela azaldu dute LABeko industria federazioko kide Jobi Alkortak (Ondarroa, 1961) eta Iratxe Azkuek (Erandio, 1975).\nZein da Bizkaiko metalgintzako hitzarmenaren egoera?\nJOBI ALKORTA: 2003. urteko hitzarmena dago legean, eta hura ez eguneratzeak metalaren sektorea erregulatu gabe izatea eragin du. Enpresa bakoitzak bere interesen arabera hartu ditu erabakiak azken urteetan, langileen eskubideak guztiz desberdinak izatera iritsi arte. Horregatik, beharrezkoa iruditzen zaigu Bizkaiko metalgintza erregulatzea, eta LABetik apustu sendo bat egin nahi dugu egoera orekatzeko, berdintzeko eta gaurkotzeko. Horretarako, beharrezkoa da duintasunezko hitzarmen bat lortzea. Izan ere, metaleko hitzarmenak 55.000 langileri eragiten die, eta horietako %66 eguneratu gabeko hitzarmenarekin ari dira lanean.\nZein bide darama hitzarmen berria lortzeko negoziazioak?\nJ.A.: Gaur egun indarrean dagoen hitzarmena, zoritxarrez, 2003. urtekoa da, eta Bizkaiko hitzarmenetan garrantzitsuena da metalarena. 2008 eta 2011. urteen artean, tarteko hitzarmen bat egon zen, baina eragin murritzekoa izan zen, gure ustetan. Izan ere, hitzarmen hori gutxieneko adostasun batekin sinatu zuten UGT eta CCOO sindikatuek. Ordutik hona, baina, hitzarmen falta izan da metalgintzan. Hori horrela, Bizkaiko metalgintzako sindikatuek eta patronalak mahai bat osatu zuten 2017. urtean, egoera konpondu eta hitzarmena eguneratzeko asmoarekin.\nELAk lortu zuen gehiengoa; ez, baina, gehiengo osoa. Bigarren CCOO kokatu zen, eta hirugarrenak izan ginen gu; laugarren lekuan UGT dago. Patronalak blokeatuta eduki du negoziazioa, eta sei batzar egin ditugu jada, baina sindikatu bakoitzak bere bideari jarraitzen dio, nahiz eta sindikatuen arteko bateratasuna egon zenbait puntutan.\nSindikatuen arteko adostasuna lortu da Bizkaiko metalgintza hitzarmena negoziatzeko mahaian?\nJ.A.: Egindako sei batzarretan sindikatu bakoitzak bere bidea hartu du, baina denborarekin norabide bera ezartzen goaz sindikatu guztiak. Hala ere, oraindik ez dugu lortu batasun osoko aldarrikapena egitea. LABeko kideoi, hitzarmena aurrera ateratzeko, funtsezkoa iruditzen zaigu sindikatuen arteko elkarlana. Negoziazio taldeen errealitatea askotarikoa da, baina eskubide komunen aurrean gutxieneko bateratasunak aurkitu behar ditugu. Oraingoz, diagnostikoan eta planteamenduan nahiko ados gaude. 2003. urtetik gaur arte lortu ez dena lortzeko nahia beharrezkoa da; baina, ezin bada batasuna lortu, argi daukagu bakoitzak bere printzipioekin jarraituko duela.\nLAB sindikatutik zer eskatzen diozue patronalari?\nIRATXE AZKUE: Lana eta aberastasuna banatzeko neurriak ezarri behar dira, gaur egun sektoreko 8.000 langile inguru baitaude langabezian. Borondatea izanez gero, hori egiteko aukerak badaudela uste dugu. Soldatei erreparatuz, krisiaren aitzakiarekin lapurtu digutena berreskuratu behar dugu. Lanpostu berriak, gainera, duinak izan behar dira; gaur egun lan bat izateak ez duelako esan nahi lan duina edukitzea. Horretarako, beharrezkoa da lan baldintza duinen aldeko neurriak hartzea; azpikontratazioa duten beharginei subrogazioa bermatzea, esaterako. Gazteen eta emakumeen berdintasunaren aldeko neurriak ezarri behar dira, emakumeen presentzia oso murritza baita sektorean. Negoziazioan ez ditugu atzerapausoak onartuko, eskubideak eskubide direlako eta horiek hobetu nahi ditugulako. Langileak nekatu dira , eta prest daude beraien eskubideen alde borrokatzeko. Perspektiba ekonomikotik at, ikuspuntu soziala ere landu behar delakoan gaude.\nZeintzuk dira metaleko patronalak eskaintzen dizkizuen aukerak?\nJ.A.: Patronalari astakeria bat irudikatzen zaizkio gure eskaerak, eta beraien proposamena soldata igoera txikia da, inongo erreferentziarik ez duena. Gainera, ezarrita dauzkagun puntu batzuk gutxitu nahi dituzte; langileen gaixoaldiari dagokion puntua, esaterako. Sindikatuok, baina, horren aurka gaude, eta ez dugu, inondik inora, langileen eskubideak murrizten utziko.\nZergatik da hitzarmena eguneratzeko momentu egokia?\nI.A.: 2016. urtekoak diren azken datu ofizialetan patronalak 1.300 miloi euro garbi banatu zituen, eta 2017. urtea oso ona izan dela jakinarazi zuten. Eta 2018rako aurreikuspenak hobeak dira. Beraz, patronalak esaten duena ez da mantentzen, eta aldaketarako momentu egokia da oraingoa. Lan mundutik kanpo prekaritatea nagusitzen da, baina lanean daudenen artean ere nagusi da.\nHurrengo batzarrean ados jartzen ez bazarete, zein bide hartuko duzue?\nJ.A.: Gizartea, eskubideak, errealitatea eta metalaren industria asko aldatu dira azken hamabost urteetan, eta hori erregulatu beharra dago. Patronalak ez du horretan sartu nahi, eta, gauzak nola dauden ikusita, pentsatzen dugu uda aurretik ez dela ezer konponduko. Mahaia zabalik eta hitzarmena ate joka egon arren, atea zabaldu egin behar da, eta 55.000 langileren eskubideak bermatu. Maiatzaren 28ko bileran ez bada ezer aurreratzen, beste jarrera bat hartzeko unea izango da. Negoziazio mahaitik alde egin ez arren, mobilizazioekin hasi beharko ginateke, eta sindikatu guztiok bat egingo bagenu, eta batera mobilizatuko bagina, indar handiagoa izango genukeela uste dugu. Baina ikusi beharko da zein den beste sindikatuen jarrera.\nI.A.: LABek, behintzat, mobilizazioen bidea planteatuko du, sindikatu guztiak batera joateko asmoarekin. Hori baita hitzarmen duin baten alde egiteko bidea. Hala ere, ordezkaritza handiena duen sindikatuarena da erantzukizun handiena; kasu honetan, ELArena.


Hezkuntza gizarteari begira\nZer dira, benetan, haurren tratu txarrak?\nSarrera honetan, haurren tratu txarrak aztertuko ditugu:\nLau tratu txar mota daude.\nTratu txar fisikoa; kolpeak, iletik tira egitea, ostikoak, ziztadak...eta antzekoen ondorioz sortzen diren lesioak dira. Batzutan zigor desegokiek sortzen dituzten kalteak ere izan daitezke. Egia esan, zaila da bereiztea disziplina non amaitzen den eta non hasten den gehiegikeria. Normalean, helduak ez dio haurrari minik eman nahi, jokaera desegoki bat zuzendu nahi du. Zigor fisiko hauek jasaten dituzten haurrek jokaera bortitzak errepikatzeko joera izaten dute, askotan euren helburuak lortzeko. Tratu txar fisikoen arrastoak: erredurak, hausturak, haurrak pertsona helduak hurbiltzen zaizkionean beldurtuta agertzea...\nHaurraren oinarrizko beharrak betetzean, akats handiak izatea: heziketan, osasunean eta segurtasun edo ongizatean. Haurraren osasuna zaintzen ez denean eta heziketa eta eskolaratzea izan dezan zaintzen ez denean gertatzen da, batik bat. Honen zeinuak: eskolara ez joatea, hortz eta begietako arazoak, itxura zabarra, haur txikiak etxean bakarrik uztea, haurrak gaizki jantzita ibiltzea...\nTratu txar emozionala: haurrei irain, mespretxu edo iseka egitea, haurraren garapen pertsonala zaindu behar luketen pertsonek. Horrelakoak jasaten dituzten haurrek muturreko portaerak erakusten dituzte edo beste haur batzuk babesten dituzte. Batzuetan, haien buruaz beste egiteko saiakerak ere gertatzen dira.\nSexu gehiegikeria: pertsona heldu batek haur batekiko harremanetik atsegin sexuala lortzen duenean, baina haurrak era kontziente batean harremana onartzeko aukerarik ez duenean. Normalean, familia barruan gertatzen dira gehiegikeria hauek. Zeinuak: eskolan ariketa fisikoa egiteko nahirik ez, haiek baino gazteagoak direnekin sexu-harremanak izateko saiakerak.\nPublicado por Naroa en 18:09 No hay comentarios:\nEtiquetas: haurrak, tratu txarrak\nGurasorik gabe geratu arte ez ginela pertsona heldu bihurtzen esaten zuten garai batean.\nGaur egun, adineko pertsonak arazo izaten dira familia askorentzat. Zahartzaroaren fenomenoaren aurreko nahasmen hori familiek eta belaunaldirik gazteenek izaten dute, baina adinean gora doazen pertsonek ere. ulergarria da lekua, protragonismoa, indar fisikoa, intelektuala, sexuala, ekonomikoa, lanekoa eta abar galtzen doazelako.\nGainera, gizarteak adineko pertsonak baztertzen ditu eta askotan, haiek ere prest dirudite bazterturik geratzeko. Beraz, zer egin dezakegu zaharren kolektiboaren alde eta zer egin dezakete zaharrek beren buruaren alde? Modu kezkagarrian zahartzen ari den gizarte honek oraindik egiteko daukan gauza garrantzitsuena, zahartzaroaren irudia aldatzea da.\nGizarte osoari zaharren beharrak helarazi behar dizkiegu; zer pentsatzen duten, nola sentitzen diren... Dena den, zaila da merkatuko interesek goi-goian jarri baitute gaztetasunaren mitoa eta gure bizitzako garai horren etengabe iraun dezan nahi dute. Zimur bakoitza, ezkutatu beharreko zauria da beraz.\nBaina, zer da zaharra izatea? Dakigunez, zahartzea gertaera ukaezina da, nahiz eta norberak erabakitzen duen noiz den "zaharregia" hainbat gauza egiteko.\nMaitasun dosi handia eman behar diegu zaharrei, adin horretan inoiz baino gehiago estimaten baita goxotasuna; argi dago, gure aitona-amonei gertatzen zaienaz interesa azaltzen duen goxotasunaz ari naizela. Beraz, badakizue...\nPublicado por Naroa en 17:21 No hay comentarios:\nEtiquetas: adinekoak, gizartea, zaharrak, zahartzaroa\nHaur bat tratu txarrak jasaten egon daiteke, jokaera hauek baditu:\nBere ohiko portaeran aldaketa bortitzak.\nGurasoen arretarik jasotzen ez duten arazo fisikoak.\nUrduri eta kezkati agertzen bada.\nArrazoirik gabe eskolara huts egitea.\nFamiliak interes gutxi agertzen du haurrak eskolan egiten duenaz eta deitutakoan ez da eskolara joaten.\nGurasoek ukatu egiten dute haurrak arazorik duenik eta aldi berean, mespretxatu egiten dute.\nFamiliak haurraren gaitasunentzat eskuraezinak diren helburuak ezartzen dizkio.\nGuraso edo helduek behin eta berriz iseka egiten diote.\nHaurrek ez diote jendeari aurpegira begiratzen edo gaizki esaka aritzen dira jende guztiaz.\nZer egin haurren tratu txarren aurrean?\nGuztioi eragiten digu arazo honek; gizarteak bilatu behar ditu konponbideak. Norbaitek neska edo mutil batek tratu txarrak jasaten ditueneko susmoa badu, egin beharreko lehenengo gauza Gizarte Zerbitzuetara jotzea izan behar da. Hauek eskaerari erantzuten ez badiote, normalean Udaleko Gizarte Zerbitzuetara jotzen da. Hauen erantzunik ere ez badago, agintarien aurrean salaketa egin beharko da, batez ere haurrak jasaten duen indarkeria agerikoa eta errepikakorra bada.\nDena den, esan beharra dago denon erantzukizuna dela haurren eskubideak errespetatzen dituzten giza-baldintzak bultzatzea.\nPublicado por Naroa en 15:41 No hay comentarios:\nEtiquetas: ezaugarriak, haurrak, tratu txarrak\nEntziklopedia batean definizioak bilatuz gero, hurrengoa irakurriko genuke:\nGizarte: Giza lagunartea, gizadia elkartetzat hartua; lege eta erakunde beren azpian bizi den gizaki multzo iraunkorra.\nHezkuntza: Gizakiak, bere ahalmenak garatuz eta gizabidea erakutsiz, gizartean bizitzeko prestatzea; horretarako erabiltzen diren bideak edo sistemak.\nBi definizio hauek ikusita, gizarte-hezkuntza hurrengoa dela esan daiteke: gizadi elkartean edo gizaki multzoan, gizaki bakoitzak bere ahalmenak garatzea eta bizitzeko prestatzea. hau lortzen ez dutenek, gizarteratzeko beharra izaten dute; hau da, elbarritasunen bat duten pertsonak hezteko prozesuan sartzeko beharra dute. Elbarritasuna fisikoa, zentzumenena, emoziozkoa, garapenezkoa...izan daiteke, eta gizarteratzearen bidez, lan merkatuan sartzea, beren inguruan moldatzea eta ahalik eta independentzia handiena izatea lortzen dute. Gizarte programa batean medikuntza eta psikologia zerbitzuak jaso daitezke, eta baita lanpostu baterako heziketa ere.\nLanean hasteko heziketari dagokionez, lan konkretu batean hasteko behar dituzten ezagutzak jasotzen eta gaitasunak garatzen erakusten zaie. Pertsona askok, beren elbarritasunarengatik gaitasun mugatuak dituztelako, edo beren inguru geografikoagatik edo gizartearen ulermen ezagatik arazoak dituztelako, beren gaitasunari egokitutako prestakuntza berezia behar izaten dute lan berrian hasi ahal izateko. Halakoei tresna eta hornigai bereziak eskaintzeak, eta oztopo fisikoak kentzeak independentzia handiagoa lortzen lagunduko die: eskilarak igo ezin dituztenentzat aldapak egiteak, gurpil aulkietan dabiltzanentzat edo ibiltzeko arazoak dituztenentzat garraio bereziak jartzeak...\nPublicado por Naroa en 18:46 No hay comentarios:\nEmakume etorkinak aztertzen goaz orain. Munduko hainbat tokitatik datozen emakumeak dira, eta askorentzat prozesu migratorio honek ez dirudi amaierarik duenik.\nProzesu hau luzea, gogorra eta zaila da, eta emakume bakoitzarengandik exigentzia handiak eskatzen ditu egoera ezberdinei aurre egiteko.\nAsko eta asko, ama dira eta urrun daude haien seme-alabengandik. Hortaz, etengabe lanean ari dira egunen batean haien senideekin biltzeko amesten duten bitartean.\nAzken urteotan, esan beharra dago etorkin hauen presentzia, giza euskarri garrantzitsua dela; hainbat etxetan egiten baitute lan, bai garbiketan, bai nagusien zain ketan eta bai haurren zainketan. Hortik atera dezakegu, emakume immigrante gehienek etxeetan lan egiten dutela eta hau, sozialki desbalorizatua dago.\nDatuen arabera, emakume hauetako askok goi mailako ikasketak dituzte; zuznebidea, ingenieritza, kazetaritza, medizina, psikologia, artea, hezitzaileak, erizainak, itzultzaileak eta abar.\nAmaitzeko, gogotan hartzekoa da egoera hau gizon askok ere jasaten duela.\nPublicado por Naroa en 18:42 No hay comentarios:\nEtiquetas: emakumeak, etorkinak, immigrazioa\nCipriano, yo pienso que el alfabetizador\nde ciencias, historias, filosofias\nHermano, yo pienso que\nAlfabetizar es enseñar a leer\nel dolor de los pueblos,\nla enfermedad de los niños\nla angustia de la mujer que pare en la calle\nla tos del minero que escupe y mancha sangre\nla estatua de la libertad neoyorkina.\nel hambre que toca la puerta\nel frio que va por la calle\nla oscuridad del que busca\ny no encuentra.\nCripriano, yo pienso que\na los que saben leer los libros\npero que no saben leer el dolor de los hombres.\nJULIO ZAVALA, NIKARAGUA.\nAutoreak adierazten duen bezala, ez du ezertaz balio liburuak irakurtzen jakiteak, gero mundua den bezala ikusten ez bada. Beraz, irakurtzen jakiteak besteko garrantzia dauka mina, gaixotasuna, gosea eta, orokorrean bizitzako alderik latzenak edo batzutan normalenak bereizten eta ikusten jakiteak.\nPublicado por Naroa en 19:24 No hay comentarios:\nHaurrek eskubideak dituzte\nHaurrek, bizi diren testuinguruak kontutan izan gabe, hezkuntza jasotzeko eskubidea dute. Ez hori bakarrik, beste hainbat eskubide dute ere; batik bat haurrak izatekoa.\nAzken hau aipagarria da, ume askok ezin baitu haurra izan, hau da, lanean aritu behar da eskolan edo jolasean egon beharrean. Zentzuzkoa al da hau?\nPublicado por Naroa en 11:51 No hay comentarios:\nNaroa Zubizarreta naiz, 19 urte ditut eta Gizarte Hezkuntzako 2.mailako ikaslea naiz Bilboko Magisteritza Eskolan.\nDiplomatura hau zeri buruz zebilen irakurri nuenean, argi eduki nuen hau ikasiko nuela, jendea laguntzea gustoko baitut.\nOrokorrean, nahiko lotsatia naiz baina espero dut lotsa hori alde batera uztea, seguru aski gauzak errezago lortuko ditudalako.\nMIGRAZIOAK EMAKUME IZENA DU\nZer pentsatzen duzue kontsumismoaren artikuluaz?\ngizarte arriskutsua (1)\ntratu txarrak (2)\nGizarte hezkuntza gaur egun\nEmakumea eta hezkunza\nHezkuntza eta natura\nThis lana by http://www.hezkuntzagizartearibegira.blogspot.com is licensed under a Creative Commons Aitortu-Ez merkataritzarako-Lan eratorririk gabe 2.5 Espainia License.


Jesus Ruiz Echevarriaren erakusketa dago udaletxean | El Diario Vasco\nOiartzunJesus Ruiz Echevarriaren erakusketa dago udaletxean\nJesus Ruiz Echevarriaren erakusketa dago udaletxean\nJesus Ruiz Echevarria artistaren pinturak ikusgai daude.\nHilaren 23an jarri zuten eta urtarrilaren 4a bitarte egongo da\nBASTEROBERRIOIARTZUN. Sábado, 30 diciembre 2017, 09:32\nJesus Ruiz Echeverria margolariaren atzera begirako lanak ikusteko aukera dago udaletxeko areto nagusian datorren osteguna arte, urtarrilaren 4a arte.\nErakusketaren ordutegia astelehenetik larunbatera 18:00etatik 21:00etara izango da. Igande zein jai egunetan, ordea, goizeko 11:30etik 13:30era. Artistaren alaba egongo da bertan argibideak emateko edota laguntzeko prest.\nJesus Ruiz Echevarriaren margolanak jarriko dira erakusgai. Margolariak dagoeneko 92 urte ditu eta gaur egun Irunen bizi da Ama Xantalen egoitzan. 1925eko ekainaren 8an jaio zen Deustun (Bizkaia). Bere haurtzaroa eta gaztaroa Negurin, Algortan, pasa zituen.\nEskola garaian marrazketan eta trebetasun artistikoetan nabarmendu zen. Gerora, bizitzaren gorabeherak medio, Bartzelonara joan zen eta bertan bizitu zen. Bertan, era guztietako artelanen zaharberritzean aritu zen lanean. Artelanen munduan murgildurik, «margolari autodidakta» gisa definitzen dute ingurukoek; lanean zein museoetan ikusitako margolari handiengandik ikasi baitzuen.\nNaturaren edertasunaren bilaketa da bere sortze-prozesuaren iturburu. Halere, denetariko margolanak ditu: bodegoiak, paisaiak, erretratuak, biluziak... Udaran Irunen egin zuen bere lanen erakusketa. «Harrera bikaina izan zuen» bere alaba Begoñaren hitzetan. Artista bera, Jesus Ruiz Echevarria, bere senideen laguntzarekin erakusketa ikustera joan zen, «hunkigarria izan zen aita bere margolanei begira hunkituta ikustea» zioen bere alabak. Senideek margolariaren lana aditzera eman nahi dute, eta horren harira ari dira erakusketak antolatzen. Hala eta guztiz ere, margolanak erosi nahi izanez gero ere aukera izango da.\nAtzo Abaraxka ludotekak 'Txantxariak' gonbidatu zituen Oiartzuna 2018a ongi hasteko, Aiako Harrira


Hezkuntzak lidergoa hartu behar du behingoz itunpeko ikastetxeetako gatazka desblokeatzeko\nEH Bilduk legez besteko proposamena aurkeztu du Lakuak esku hartu eta patronalaren eta sindikatuen arteko akordioa bultza dezan lanpostuen kontsolidazioaren eta langileen birkokapen eta soldaten inguruan.\n| 2019-05-08 15:32:00\nIkusirik Kristau Eskolan eta AICEn bildutako itunpeko ikastetxeetako lan gatazkak konpondu gabe jarraitzen duela eta gaur eta biharko greba jardunaldiek konponbidea oso urrun dagoela erakusten dutela, EH Bilduk ezinbestekotzat eta premiazkotzat jo du Hezkuntza Sailak behingoz bere ardurari heltzea eta lidergoa hartzea gatazka desblokeatzeko. Hori dela eta, Rebeka Uberak legez besteko proposamena aurkeztu du Legebiltzarrean helburu horrekin. “Parlamentuak patronalaren eta sindikatuen artean bitartekaritza lanak egiteko eskatu zion martxoan Jaurlaritzari, baina honek muzin egin dio agindu horri eta eskuak garbitu baino ez du egin. Hezkuntza Sailaren arduragabekeria itzela da eta bada garaia dagokion erantzukizunez jokatzeko eta behingoz esku hartzeko. Gobernuak ezin du ahaztu itunpeko irakaskuntzaren ardura ere berari dagokiola, hezkuntza sistema osoaren arduraduna delako eta ikastetxe horiek finantziazio publikoa jasotzen dutelako”.\nEH Bilduren ekimenaren arabera, Hezkuntza Sailak lidergoa hartu behar du gatazka desblokeatzeko eta esku hartu behar du patronalaren eta sindikatuen arteko akordio bat sustatzeko. Uberak proposatu duenez, bi aldeek adostasunak bilatu behar dituzte langileen birkokapenaren eta soldaten inguruan, betiere kontuan hartuta azken urteotan eroste ahalmena galdu dutela, akordioaren iraupena eta lanpostuen kontsolidazioa. Halaber, akordioak, dio Uberak, “lan pertsonalerako erreserbatutako ordu osagarriei buruzko planteamendu bat jaso beharko luke”.


Coxiella burnetiik eragindako infekzioaren banaketari buruzko azterketa Balearretako hausnarkari txikien ustiategietan, inguruneko laginak hartuz\nProiektuaren hasiera: 2021eko urria\nProiektuaren amaiera: 2022ko urtarrila\nFinantzaketa: Balear Uharteetako Nekazaritza eta Arrantza Bermerako Funtsa (FOGAIBA) nekazaritza, abeltzaintza eta arrantzako ikerketa aplikaturako laguntzak Balearren esparruan\nAurrekontua: 17.000 €\nProiektuaren garapenarekin ikuspegi globala lortuko da Balearretako ardi eta ahuntz aziendaren egoerari buruz, eta ustiategi motari eta maneiu motari lotutako arriskuak identifikatuko dira. Halaber, Balearretan infekzioaren egoerari buruz lortutako ikuspegi global horrek aukera emango du esnetan eta esne gordinarekin egindako esnekietan Coxiella burnetii egoteko arriskuari buruzko lehen hurbilketa bat egiteko. Anduien karakterizazioak lagundu egingo du Espainiako ekialdean C. burnetiiren genotipoen banaketaren mapa prestatzeko, alderdi horietan gutxi aztertuta baitago.\nburnetiiren aldaera bakoitzaren karakterizazio eta ingurumen azterketako datuen analisi bateratuak ahalbidetuko du alderdi epidemiologiko interesgarriak deskribatzeko, bai ostalari-mikroorganismo harremanari buruz, bai agente horren ziklo naturalari buruz. Hori guztia lagungarria izan daiteke Q sukarra hobeto kontrolatzeko eta prebenitzeko. Gainera, Coxiella burnetiik eragindako infekzioetan inplikatutako genotipoak identifikatzeak aukera emango du gizakien Q sukarraren agerraldiekin egon daitezkeen erlazioak zehazteko eta osasun publikoko zerbitzuen kontrola hobetzeko.


Donostiako hondartzetan biluzik bainatzea bezain ederra, emakumeok gure eskubideen jabe bizi ahal izateko lan egitea bezain garrantzitsua, eta emakumeen eskubideen atzerakada izugarria ekarri nahi zuten frankistei aurre egitea bezain adoretsua. Halakoxea zen Soledad Casilda Hernáez Vargas, bai bera bai bere bizitza: ederra, garrantzitsua eta adoretsua. Eta hala adierazi nahi dugu idatzi hau sinatzen dugun hainbat emakumek*.\nIritzia: Arantxa Elizondo Lopetegui, Zientzia Politikoetako EHUko irakaslea; Joxepa Bornaetxea Estela Bilgune Feministako kidea eta EHBilduko partaidea; Nagore Iturrioz, Steilas sindikatuko kidea eta Medeak emakume talde partaidea; Begoña Pecharroman Antropologoa eta ikerlaria eta Emakumea eta Hiria Foroko partaidea; Ascension Martinez, Historialaria eta Emakumea eta Hiria Foroko partaidea; Pilar Romea, Dan Dai Egiako emakume taldeko kidea eta Egia Bizirik auzo elkarteko kidea; - Pikara Magazine\nKasilda duela mende bat baino gehiago jaio zen, Gipuzkoako herri batean, nahiz eta bere bizitzaren zati handi bat Donostiako Egia auzoan pasatu. Anarkista ezagun honi esker, emakumeon askatasunari buruzko eztabaida asko jarri ziren mahai gainean. Nudismoa, familia eredua, gure gorputzaren jabe izatea, emakumeoi ezarritako rolekin apurtzea… Ez da beharrezkoa berak egindako guztia babestea onartzeko benetan pertsona garrantzitsua izan zela hainbat ikuspuntutik begiratuta. Emakumeon eskubideei dagokienez dudarik ez, baina baita frankismoaren aurkako borrokan ere.\nAurten, 80 urte beteko dira altxamendu frankista hasi zenetik 1936ko uztailaren 18an. Eta Donostiak altxamendu horri aurre egin zion. Eta frankistak geldiarazi zituen -egun gutxi batzuk iraun bazuen ere-. Larramendi kaleko frentean ibili zen Kasilda Errepublika defendatuz. Gaur, Errepublikaren Eguna izanik (Artikulua Apirilaren 25ean argitaratu zen), ezinbestean Kasilda gogoan hartu eta omentzeko eguna dugu donostiarrok, emakumeok eta antifrankistok.\nHorregatik, eskaera zehatz bat babesteko asmoarekin idazten ditugu lerro hauek: Soledad Casilda Hernáez Vargas andreak bere bizilekua izan zen Egia auzoan plaza bat izan dezala eskatzen dugu. Eta hala eskatu nahi diegu gainera Donostiako Udal talde politiko guztiei, beraien eskuetan baitago.\nBadira urteak Emakumea eta Hiria Foroak (1998tik lanean ari den Foroa) Donostiako kaleetan emakumeen presentzia areagotzeko proposamenak egin zituela; tartean. Kasildarena. Izan ere, Donostiako kaleen %10ak bakarrik dute emakumeen izena. Orain, talde politiko batek mahai gainean jarri du proposamen zehatz bat eta berau eztabaidatuko dela badakigu. Gutun honen bidez, oso mundu ezberdinetatik gatozen hainbat emakumek Kasildari omenaldi hau zor diogula babestera gatoz.


HasieraHarianAlbisteak1.060.000 euro arrantza eta akuikultura merkaturatzeko\n23 Uztaila 2014 | Albisteak\nLaguntzak LEHIATU-ARRANTZA programari jarraituz emango dira eta Ekonomiaren Garapen eta Lehiakortasun Sailak kudeatuko ditu. Kopuru horrek arrantza eta akuikultura produktuen eraldaketa eta merkaturatze jarduerak finantzatzea du helburu.\nEusko Jaurlaritzako Nekazaritza, Arrantza eta Elikadura Politikako Sailburuordetzaren arrantza sektorea garatzeko eta akuikultura sustatzeko helburu estrategikoari erantzuna ematen die ekimen hauek: arrantza sektore komertzializatzailea bultzatzea, I+G+B politikak erabiltzea egitura komertzial lehiakorra eta kalitatezkoa indartuz, kontsumitzaileari kalitatezko eta konfiantzazko eskaintza emanez, eta akuikultura-enpresentzako lagungarriak diren tresnak garatzea.\n2013. urteko legegintzaldian, 29 enpresak 800.000 euro jaso zituzten guztira bi jarduera-mota egiteko:\n1) Eraldaketa-unitateen eraikuntza, zabalkuntza, ekipamendua eta modernizazioa: 25 enpresa\n2) Eraldaketa-gaitasuna areagotzea (unitate berrien eraikuntza edo existitzen direnen zabalkuntza): 4 enpresa\nEraldaketa eta merkaturatze sektoreetako pertsona fisiko edo juridiko pribatuek eskuratu ahal izango dituzte laguntzak; zehazki, azpi-sektore hauei zuzentzen zaizkie:\n- Kontserbak eta erdi-kontserbak.\n- Araztegiak, zetazeoak eta haztegiak.\n- Arrainen bitartezko gatzatuak, ketuak, aurrez prestatutakoak, etab.\n- Arrainen bitartezko produktuen elaborazioa (saltsak, arrain-suzedaneoak, etab.).\n- Handizkariak sorburuan\n- Handizkariak helmugan\nEskatzaileek enpresa txikia edo ertaintzat joak izan behar dute, edo aurreko kategoria horretan sartzen ez diren enpresen kasuetan, 750 langile baino gutxiago edo 200 milioi eurotik beherako negozio-bolumena izan behar dute.


Garikoitz Goikoetxea posted an update 5 years, 1 month ago Ikusi\nAdministrazio egitura. Plana aurkeztera atera, plana bera aurkeztu gabe. Zenbaki oso orokorrak eman ditu Urkulluk, baina ez du plana bera kazetarien esku utzi. Parlamentura igorriko duela esan du. Ezin jakin, beraz, zein erakunderi eragingo dien.\nAdministrazio egitura. Langile finkoek kalterik ez dutela jasango esan du Urkulluk. Behin-behineko langileekin zer gertatuko den, airean utzi du galdera.\nAdministrazio egitura. Lanpostuekin zer? ”Mantentzen saiatuko gara”. Urkulluk dio zuzendaritzetan egongo dela mozketa, eta langileengan ez duela eragingo. Sail guztiei eragingo die, baina batez ere Garapen Ekonomiko eta Lehiakortasun Sailak du mozketa handiena: parke teknologikoak, industriguneak…\nAdministrazio egitura. Urkulluk amaitu du hitzaldia, eta ez du zehaztu zein erakunde kendu nahi dituen. Kazetarien galderak orain.\nAdministrazio egitura. Azken helburua: ”Gastu gutxiago, zerbitzu bera”.\nAdministrazio egitura. ”Sektore publikoaren mapa berria” utziko du murrizketa horrek. ”Kalitateari eutsiko zaio, egitura doituago batekin. Urteetan behin eta berriro izan da hizpide egitura murriztea; oraingo gobernuak hartu du horretarako ekimena”, nabarmendu du Urkulluk.\nAdministrazio egitura. Aurrekaria egungo Jaurlaritzako goi karguak direla esan du Urkulluk: sail eta goi kargu gutxiago. Orain beste pauso bat: “Bere ekimenez, Jaurlaritzak berak gutxitu egingo du egitura”. Xedeak: %26 jaistea entitate publikoen kopurua, 192tik 142ra; zuzendaritza postuak gutxitzea, 239 pertsonatik 192ra, %21 gutxiago; eta…\nAdministrazio egitura. Gastua 235 milioi jaitsi nahi dute planarekin, %21, alegia. ”Administrazioa eredugarri izan behar da egoera honetan”, esan du Urkulluk.\nGarikoitz Goikoetxea posted an update 5 years, 2 months ago Ikusi\nEHUko gobernu kontseiluan Goirizelaia errektorearen aldeko adierazpen bat irakurri dute dekano eta zuzendariek, inputatu dutela eta. Gobernu kontseiluan UGTko ordezkari ari denak salatu du, eta gutuna haren aurrean irakurri dute. Babesa azaldu diote errektoreari.\nMaria Luisa Garcia Gurrutxagak ez du jarraituko EAEko Eskola Kontseiluko presidente. EAEko aldizkari ofizialak atera du kargutik kentzeko erabakia. Ordezkorik ez dute hautatu oraingoz.\nEntzierroa. ”Gaur entzierroan 400 korrikalari balira, ez zen horrelakorik gertatuko. Masifikazioa da faktore nagusietako bat”.\nEntzierroa. Kazetariak galdetu eta galdetu ari dira hutsik izan ote den. Ezetz Morrasek, beste aldeko ateak ondo funtzionatu duela, eta itxi den aldea korrikalari batek kolpatu duela.\nEntzierroa. Morrasek esan du, nolanahi ere, protokoloak aztertuko dituztela. Biharko entzierroan, lehenago sartu ahalko dute zezen plazan korrikalariek.\nEntzierroa. Poliziaren jarduna egokia izan dela argudiatzeko, tableta batekin ari da Morras sailburua azalpenak ematen. TVEren emanaldiko bideo bat komentatzen ari da, irudiak erakusten ari den bitartean.\nEntzierroa. ”Beti ondo funtzionatu du sistema horrek, baina gaur ez”.\nEntzierroa. Morras kontseilariak dio ateak erabat itxita ez direla egoten, poliziek sartzeko tokia izan dezaten. Korrikalari batek atea jo duela eta atea ixten joan dela azaldu du. ”Sarrera mugatuta geratu da”. Gainera, nabarmendu du korrikalari batzuk erori egin direla plaza atarian. ”Eta horrek pilaketa sortzen du”.\nEntzierroa. Morras Barne kontseilaria. ”Entzierroan ateratzea arriskutsua da” esanez hasi da.\nEntzierroa. Gasteiztarra hiltzeko arriskuan egon dela aitortu dute medikuek. ”Lesio oso larria dauka”. Orain ”egonkor” dago, eta ”itxaropentsu” daude sendagileak.\nEntzierroa. Bi lagunek dituzte adarkadak, eta horietako bati ebakuntza egin diote zezen plazan bertan. Gainerako zaurituek kolpeak dituzte; askok, bular inguruan.\nEntzierroa. 19 urteko gasteiztar batek ”oso larri” jarraitzen du. ZIUn daukate, sedatuta, eta arnasa hartzeko laguntza behar du. ”Itxuraz, zerbait onera ari da egiten”, esan du sendagileak.


On Bosko rallyrako prest dira Axiri auto klasikoen taldeko kideak - Azkoitia - Maxixatzen.eus\nOn Bosko rallyrako prest dira Axiri auto klasikoen taldeko kideak\nMaxixatzen.eus 2020-02-01 18:12\nAxiri auto klasikoen taldeko kideak.\nOtsailaren 15ean, larunbata, On Bosko rallyaren hamargarren edizioa izango da, eta eskualdeko dozena bat gidarik Axiri auto klasikoen taldearekin parte hartuko du proban. Errenterian hasi eta Loiolan bukatuko da zeharkaldia.\nDatorren otsailaren 15ean, larunbata, On Bosko rallyaren hamargarren edizioa izango da, eta gaur aurkeztu dute zeharkaldi "ospetsu" horretan aterako den eskualdeko taldea. Hain zuzen ere, Axiri auto klasikoen taldeko hamabi gisarik parte hartuko dute Errenterian hasi eta Loiolan bukatuko den proban.\nZumaiako, Zarauzko, Azpeitiko nahiz Azkoitiko herritarrak dira talde horretan parte hartuko dutenak, eta gaurko aurkezpenean izan dira denak, beren autoekin. Talde horretako kide eta Axiri garajeko kudeatzaile Oscar Bernalek azaldu duenez, Gipuzkoan barrena ibiliko dira rallyan, eta ibilbidea Azpeitian bukatuko dute. 11:30ean aterako da lehen autoa Errenteriatik, eta 14:45ean Kiruri jatetxean bazkalduko dute 380 bat lagunek.\nAntonio Sudupe da taldeko kideetako bat, eta hark azaldu duenez, Azkoitian orain dela bederatzi bat urte hasi ziren auto klasikokoekin lanean, "gustuko" dutelako. Gainera, rallyaren antolatzaileei eskaera zehatz bat egin die hark: datorren urteko On Bosko rallyaren edizioa Azkoitian bukatzea nahi dute.


Osotara, 3.665 lagunek egin dute aurreinskripzioa NUP-en graduko ikasketak egiteko. Noticias de Navarra\nGaur argitaratu da, uztailak 5, osteguna, NUPen onartu diren ikasleen lehen zerrenda, eta matrikula hilaren 17tik 19ra egin behar da\nunavarra.es - Lunes, 9 de Julio de 2018 - Actualizado a las 12:03h\nNAFARROA. Osotara, 3.665 lagunek egin dute aurreinskripzioa Nafarroako Unibertsitate Publikoan (NUP) 2018-2019 ikasturtean graduko ikasketak egiteko;2017-2018 ikasturtean, berriz, 3.145 lagunek egin zuten. NUPen onartu diren ikasleen lehen zerrenda 2017ko uztailaren 5ean (osteguna) eman da ezagutzera, eta aurreinskripzio epea bukatu ondoren, uztailaren 17tik 19ra (zein titulazio den), egin behar dute matrikula Unibertsitatearen webgunean. Hor azaltzen da zehatz-mehatz zer pauso eman behar diren matrikulatze prozesua behar bezala egiteko.\nNUPek 1.805 ikaspostu eskaini ditu graduko titulazioak ikasten hasteko heldu den ikasturterako. Lau titulazio berri daude, eta 25 ikaspostu dauzka bakoitzak. Titulazio horiek egiteko eskaerak, aldiz, gehiago dira: Bioteknologia ikasteko, 185;Ingeniaritza Biomedikorako, 131;Zientziak ikasteko, 38;eta Datuen Zientziarako, 48. Titulazio guztietan, Datuen Zientzian ez beste, emakumezko gehiagok egin dute aurreinskripzioa gizonezkoek baino: 113, 77, 22 eta 13 emakumezkok, hurrenez hurren. Erizaintzako Graduan egin dira eskaera gehien, zehazki, 726 eskaera 100 ikaspostutarako.\nCristina Bayona Sáez Ikasleen gaietarako, Enplegurako eta Ekintzailetzarako errektoreordeak esan du Unibertsitateko arduradunak kontent daudela lau karrera berriek izan duten harrerarekin. “Pozik gaude aurreinskripzio datuak ikusita, eta irudipena dugu asmatu dugula aukeratu ditugun gradu berriekin, interes handia piztu baitute datuen arabera. Titulazio berriei esker, gainera, emakumezko asko erakarri dugu, eta gauza ona da hori”, esan du errektoreordeak.\nMatrikula egiteko egunak eta lekuak\nTelekomunikazio eta Industria Ingeniarien Goi Mailako Eskola Teknikoko (TIGMET), Nekazaritza Ingeniarien Goi Mailako Eskola Teknikoko (NIGMET) eta Osasun Zientzien Fakultateko graduetan onartu diren ikasleek uztailaren 17ko 09:00etatik uztailaren 18ko 09:00etara (etenik gabe) dute matrikula egiteko epea. Bestalde, Giza eta Gizarte Zientzien Fakultatean, Ekonomia eta Enpresa Zientzien Fakultatean eta Zientzia Juridikoen Fakultatean onartu direnek uztailaren 18ko 09:00etatik uztailaren 19ko 09:00ak arte (etenik gabe) egin behar dute matrikula.\nInterneteko sarbiderik ez dutenek Iruñeko Arrosadiko campusean egin dezakete automatrikula, Ikasgelategiko 017. ikasgelan (beheko solairuan), betiere gorago adierazitako egun eta orduetan, 09:00etatik 14:00etara. Tuterako campusean ere ikasgela bat egongo da automatrikula egiteko.


2018ko abuztuaren 20a, astelehena | Ordua Euskal Herrian 06:51:51\nMadrilen emandako prentsaurrean, Altsasuko auziko abokatuek salatu dute Auzitegi Nazionaleko Zigor Aretoko I. Sekzioak ukatu egin dituela auzipetutako gazteen defentsarako eskatutako froga gehienak. Horrekin euren lana berme juridikorik gabe uzten dela salatu dute.\nAltsasuko gazteen defentsak salatu du ez dietela onartu defentsarako beharrezkoak dituzten frogak.\nFiskalak 375 urteko espetxe zigorra eskatzen du hamar auzipetuentzat. Guardia zibiletako batek orkatila bihurritu zuen, hori izan zen liskarretako lesio fisikorik handiena.\nTraficantes de Sueños argitaletxearen egoitzan eman dute prentsaurrekoa. Abokatuek azaldu dutenez, akusazioaren oinarria hau da: Alde hemendik herri ekimena ETArekin lotzea, haren aldarrikapenen artean delako Espainiako segurtasun indarrek Hego Euskal Herritik alde egitea. Aldarrikapenen lotura horretan oinarritzen du fiskaltzak bere akusazioaren muina.\nHori ezin dela horrela lotu azaltzen saiatuko da defentsa ahozko auzian, aldarrikapen hori 1976tik datorrela eta hainbat mugimenduren aldarrikapena izan dela. Horretarako lekukoak proposatu dizkio orain epaimahaiari: hainbat mugimendu horietako kideak; edo Ospa Eguna edo gisako aldarrikapenetan parte hartzeagatik epaitu izan dituzten pertsonen absoluzio epaiak; eta aditu batek egindako txosten historikoa, azalduz Alde Hemendik mugimenduaren jatorria eta nola garatu den ETAtik aparte.\nHainbat ikus-entzunezko ere ukatu zaizkie abokatuei: tabernan bertan eta bere inguruan grabatutako bideoak, lokalaren argazkiak eta planoak, Google Mapsetik ateratako Altsasuko mapak eta akusatuetako batek gertakarien gauean bertan grabatutako bideoak, esate batera. Epailearen arabera, defentsarenak izanik, “ez dute nahikoa bermerik”.\nHonako froga hauek ere ez zaizkie onartu: salatzaileen irratietako elkarrizketak entzuteko aukera, haietan sumarioko deklarazioetan azaldutakoarekiko zehaztapen kontrajarriak ematen baitzituzten. Identifikazio errondaren mekanika, Soto del Real eta Alcala-Mecoko espetxeetatik eramandako adin, nazionalitate eta etnia desberdineko gazteak eraman zituzten, eta haietako inor zen Altsasukoa. Gertakarien unean bertan ziren beste hainbat gazteren lekukotza ere ez da onartu.\nBerme juridikorik ez eta inpartzialtasuna\nHorren ondorioz, defentsek salatu dute ez dutela auzia bideratzeko berme juridiko nahikorik eta, beraz, urratzen dela Espainiako Konstituzioaren 24. artikulua eta Giza Eskubideen Europako Itunaren 6.a, besteak beste. Epaiketa bideratu behar duen epaitegiaren inpartzialtasuna ere salatu dute, defentsari azaldutako froga guztiak ukatu dizkiolako eta akusazioari aurkeztutako gehienak onartu.\nLehen unetik, Nafarroako Lurralde Auzitegiak, Nafarroako Legebiltzarrak eta Nafarroako Gobernuak, esaterako, auzia Nafarroako Auzitegian egin behar zela defenditu izan dute eta ez Auzitegi Nazionalean. Carmen Lamela da epaile instruktorea, Jordi-ak eta Kataluniako Generalitateko kontseilariak espetxeratu dituen bera. Ahozko auziak ez du oraindik datarik.


Baratze ekologiko publikoen erabiltzaileak kontratua sinatzera deitu ditu udalak - Azpeitia - uztarria.eus\nBaratze ekologiko publikoen erabiltzaileak kontratua sinatzera deitu ditu udalak\nMailo Oiarzabal 2022-06-16 13:48\nIzarraizpeko eta Otzakako baratze parkeetan lursaila laga zaien herritar guztiek sinatu behar dituzte kontratu berriak, azken zozketan baratzea lortu zutenek zein aurretik baratzea erabiltzen zutenek. Udaletxeko Hirigintza saileko bulegoetara joan behar dira guztiak, bihartik datorren asteazkena bitartean.\nIzarraizpeko eta Otzakako baratze ekologiko publikoen parkeetako erabiltzaile guztiek kontratu berriak sinatu beharko dituzte datozen egunetan. Joan den maiatzaren 25eko azken zozketan baratzeak tokatu zitzaizkien herritarrak lehen kontratua sinatzera ez ezik, aipatutako parkeetan lehendik lursailak erabiltzen dituztenak ere deitu ditu udalak kontratuak berritzeko.\nBihartik datorren asteazkenera arte, ekainaren 22ra arte, 09:30etik 12:30era joan daitezke udaletxera baratze ekologikoetako erabiltzaileak. Hirigintza saileko bulegoetan (udaletxeko hirugarren solairuan) sinatuko dituzte kontratuak. Kontratua sinatzearekin bat, baratzeetako erabiltzaile berriek beren lursaileko giltzak jasoko dituzte udaletxean.


author_facet:"Euskadi. Hezkuntza, Unibertsitate eta Ikerketa Saila" author_facet:"Urresti, Igor" topic_facet:"Mekatronika Industriala (Heziketa Zikloa). Goi maila" genre_facet:"Interneteko baliabidea"\nEgilea: Euskadi. Hezkuntza, Unibertsitate eta Ikerketa Saila Egilea: Urresti, Igor Proposatutako gaia: Mekatronika Industriala (Heziketa Zikloa). Goi maila Generoa / Forma: Interneteko baliabidea\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Hezkuntza departamentuak ukatu egin du Hezkuntza hitzarmenaren negoziazioa aldebakartasunez apurtzea\nEl Departamento de Educación niega la ruptura unilateral de la negociación del Pacto Educativo\nostirala, 2018.eko otsailak 16\nHezkuntza departamentuak argitu du negoziazioa ez atzera ez aurrera dagoela zuzeneko irakaskuntza orduen murrizketa berehalakoa izatea marra gorritzat jo baitute sindikatuek\nHezkuntza departamentuko klaustroa.\nIa urtebete igaro denean, Hezkuntza departamentuak gaur goizeko Mahai Sektorialean adierazi du benetako zailtasunak daudela Hezkuntza Hitzarmena bermeekin negoziatzen jarraitzeko. Hilabete luzez elkartu da Departamentua sindikatuekin euren proposamenak jaso eta aztertzeko, beti ere hitzarmen borradore bat proposatzeko urteetan Nafarroako irakasleek bizi duten murrizketa egoerari eta lan eskubideen nahiz eros ahalmen galerari erantzun ahal izateko. Hezkuntza departamentuak, horregatik, irakasleen lan baldintzak argiki hobetzen dituen proposamena luzatu die sindikatuei, baina, hala ere, ez ditu euren itxaropenak asebete.\nProzesu horretan, kontsentsu zabala lortu da hitzarmenaren borradorean jasotako puntu askotan. Baina, puntu batean izandako desadostasunak negoziazioa aurrera biderik gabe utzi du; irakaskuntza zuzeneko ordu kopuruan atzera egiteko puntuan, zehazki.\nHezkuntza departamentuak Mahai Sektorialari aurkeztutako borradorean proposatzen du Haur eta Lehen Hezkuntzan zuzeneko irakaskuntza 2 ordu jaistea 2018/19 ikasturtean (23 sesiotara) eta DBHn bi ordu jasitean 2020/21 ikasturtean (18 sesiotara jaitsiera). Neurri hauek urtero 5 milioi euro lirateke Haur eta Lehen hezkuntzan, 132 aldi baterako irakasle kontratatzeko, eta 15 milioi urtero Bigarren hezkuntzan, 351 irakasle kontratatzeko; urtero, beraz, 20 milioi Nafarroako aurrekontuetan.\nAipatutako aurrekontuari beste zailtasun bat gehitu behar zaio, aldi baterako kontratazioarekin lotutakoa, oraingoz, eta gobernu zentralak konpondu ezean, saihestezina. Prozesuan zehar askotan azaldu dira ordu murrizketak gauzatzeko neurriak eta horren ondorioz egin beharreko kontratazioak gehitzeko dagoen zailtasuna, ezarri duen behin behinekotasun tasa %8ra jaitsi nahi baitu Espainiako gobernuak. Egonkortzeko lan eskaintza publikoa egin nahi denez datozen 3 urtetan, Departamentuak ez du bideragarri ikusten murrizketak lehengoratzea proposatutako epeetan ez bada. Sindikatuek ez dute onartu nahi izan proposatutako egutegia; Departamentuak salatu egin du “dena edo batere” defendatu dutenen jarrera.\nHezkuntza departamentutik adierazi dute, gaur egun, ez direla beharrezko baldintzak ematen berme guztiekin akordio batera heltzeko. Aldioro jarri da mahai gainean Departamentuaren negoziatzeko borondatea, maniobratzeko tarte errealarekin, hitzartutakorekin betetzeko borondate irmoz, 2007-2011 hitzarmena bete ez zela gogoratuz eta 7 urte direla, dagoeneko, inolako hitzarmenik ez dagoela mahai gaineratuz.\nDena den, Hezkuntzak Mahai sektorialari adierazi dio murrizketak lehengoratzen jarraituko duela, akordioarekin ala gabe, eta negoziazio prozesua aberasgarria izan dela sindikatuen iritziak eta proposamenak ezagutzeko. Horren adierazle dira, esaterako, akordioan jaso direnetako puntu asko dagoeneko aurtengo aurrekontuetan jaso izana eta indarrean jarri izana: 320.000 euro hezkuntza berrikuntzan; 1.030.000 euro irakasle taldeak egonkortzeko; 1,8 milioi aniztasuna eta hezkuntza behar bereziak artatzeko; 1,2 milioi euro irakasleen formazioan; 3,1 milioi euro lanbide heziketaren garapenean; eta ordezkapenetarako irizpideak, eskubide sindikalen hobekuntza nahiz irakasle gehiagoren kontratazioa Haur eta Lehen Hezkuntzan 2015/16 ikasturtetik indarrean jarritako neurria ratioen jaitsierari esker.


Donosti l Construcciones Sukia\nEtxebizitza berriak Donostiako puntu estrategikoan. Kokapen paregabean, zerbitzu guztietatik gertu eta komunikabide guztien ondoan.\nSustapena 2 eta 3 logeletako 20 etxebizitzez osatua egongo da. 3 logeletako etxebizitzak 440.000€ + BEZtik aurrera. Etxebizitza guztiak guztiz hornituak egongo dira, sukaldea, gela bakoitzeko armairua eta terraza zoragarriekin. Gainera, garaje itxiak daude eskuragarri. Sustapen honek, gune komunekin, erosotasun guztiak izango ditu bizilagunen ongizaterako.\n943 31 68 68 zenbakian hartu dezakezu zure hitzordua.\nSustapen bat aukeratu Sustapena Berango Libres Donostia El Pilar Derio Landabarri II Aldekone Bizigunea Usurbil Errekarte Berango Tasatuak Santa Barbara Pedro Icaza Jolastokieta San Bartolomé Muinoa Derio Landabarri I Xenpelar 2 Donostia El Pilar Babestuak Florida 25-27 Sopela Elorreta Bizigunea Derio BOE Zabaleta berri Berango VPO Galdakao Berria Almacenes Kalea


Valentziako Unibertsitateak bazterketa-arriskuan dauden pertsonentzako sare soziala aurkeztu du | Consumer\nValentziako Unibertsitateak bazterketa-arriskuan dauden pertsonentzako sare soziala aurkeztu du\nBakoitzak bere eremua du, eta bere taldeko edo laguntza-sareko kideek baino ezin dute bertara sartu.\nMiradasdeapoo.org Interneteko atari berria da, Valentziako Unibertsitateko Robotika Institutuak sustatua, Fundación Adapt-ekin elkarlanean, teknologia berriak gizartearen beharren zerbitzura jartzeko. Unibertsitateak jakinarazi duenez, Facebook bezalako sare sozialen funtzionamenduan oinarritzen den tresna informatiko bat da, eta bazterketa-egoeran edo autista edo garuneko ezgaitu gisa jasateko arriskuan dauden pertsonentzat da.\n“Webgune berriak aukera ematen du laguntza behar duen pertsona nolakoa den jakiteko, eta, horri esker, inguruko jendea koordinatu egiten da, bai hari laguntzeko, bai bizi-kalitate hobea lortzeko. Hori guztia pertsonarengan oinarritutako lanaren filosofiari jarraiki”, azaldu zuen Javier Sevilla ikertzaileak, atariaren sortzaileetako batek. “Pertsonarengan zentratutako lanak erraztu egiten du bazterketa-arriskuan dauden kolektiboek beren bizitza zuzendu ahal izatea, erabakiak hartzeko aukerak zabaldu eta bultzatzen baititu”, erantsi zuen.\nOrriak banakako espazio bat eskaintzen du bazterketa jasateko arriskuan dagoen pertsona bakoitzarentzat, eta haren taldeko edo laguntza-sareko kideek bakarrik erabil dezakete. Espazio horretan, pertsonaren bizitzaren funtsezko alderdiak biltzen dira, eta ikusizko tresnak eskaintzen ditu, errazago ulertzeko. Atariak zentralarekiko eta zentralarekiko koordinaziorako eta plangintzarako laguntzak ere eskaintzen ditu, eta, horri esker, bere nahiak eta helburuak eguneroko bizitzako jarduera zehatz bihurtzen ditu.\nTalde bakoitzeko partaideak beste talde batzuekin ere harremanetan jar daitezke, esperientziak, baliabideak eta ezagutzak partekatzeko. Era berean, atarian lehendik dauden sare sozialen abantaila guztiak eskaintzen dira, bai eta pertsona ardatz duen lanerako berariazko laguntzak ere.\n“Hemendik aurrera, edozein pertsonak alta eman eta laguntza-talde bat sortu ahal izango du bere buruarentzat edo maite duen pertsona batentzat, hain beharrezkoak diren aldaketa horiek egiten hasteko, beren zoriontasuna eta bizi-kalitatea lortzen laguntzen baitiete”, adierazi zuten orriaren sustatzaileek.\nbalentzia-unibertsitate grupo-eu laguntza personas en riesgo de exclusión-eu portal-eu


Cuvat - Wikipedia, entziklopedia askea.\n45°58′39″N 6°07′08″E / 45.9775°N 6.1189°E / 45.9775; 6.118945°58′39″N 6°07′08″E / 45.9775°N 6.1189°E / 45.9775; 6.1189\nAllonzier-la-Caille, La Balme-de-Sillingy, Choisy, Pringy, Saint-Martin-Bellevue eta Annecy\n1.541 (2019ko urtarrilaren 1a)\n695 (%45.1) 696 (%45.2)\nCuvat Frantziako udalerria da, Savoia Garaia departamenduan dagoena, Auvernia-Rodano-Alpeak eskualdean. 2013an 935 biztanle zituen.\n2007an Cuvat udalerrian erroldatutako biztanleak 935 ziren. Familiak 324 ziren, horien artean 60 pertsona bakarrekoak ziren (36 bakarrik bizi ziren gizonak eta 24 bakarrik bizi ziren emakumeak), 72 seme-alabarik gabeko familiak ziren, 156 seme-alabak dituzten bikoteak ziren eta 36 seme-alabak dituzten guraso-bakarreko familiak ziren.\n2007an 374 etxebizitza zeuden, 336 familiaren etxebizitza nagusia ziren, 14 bigarren erresidentzia ziren eta 24 hutsik zeuden. 324 etxeak ziren eta 45 apartamentuak ziren. 336 etxebizitza nagusietatik 282 bere jabearen bizilekua ziren, 44 alokairuan okupaturik zeuden eta 10 doan lagata zeuden; 4 etxek gela bat zuten, 17 etxek bi zituzten, 25 etxek hiru zituzten, 64 etxek lau zituzten eta 226 etxek bost zituzten. 301 etxek euren parking plaza propioa zuten azpian. 101 etxetan ibilgailu bat zegoen eta 222 etxetan bat baino gehiago zituzten.\nCuvat udalerriko biztanleria-piramidea 2009an .\n2007an lan egiteko adina zuten pertsonak 631 ziren, horien artean 481 aktiboak ziren eta 150 inaktiboak ziren. 481 pertsona aktiboetatik 459 lanean zeuden (244 gizon eta 215 emakume) eta 22 langabezian zeuden (11 gizon eta 11 emakume). 150 pertsona inaktiboetatik 49 erretiraturik zeuden, 67 ikasten zeuden eta 34 "bestelako inaktibo" gisa sailkaturik zeuden.\n2009an Cuvat udalerrian 333 unitate fiskal zeuden, 988 pertsonek osaturik. Pertsona bakoitzeko diru-sarrera fiskalaren mediana urteko 26.023 euro zen.\n2007an zeuden 21 komertzioetatik, 1 bestelako produktu industrialen fabrikazioko enpresa zen, 4 eraikuntza enpresak ziren, 2 ibilgailuen saltze eta konpontze enpresak ziren, 1 garraio enpresa zen, 1 ostalaritza eta jatetxe enpresa zen, 1 informazio eta komunikazio enpresa zen, 1 finantziazio enpresa zen, 4 zerbitzu enpresak ziren, 3 administrazio publikoko enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2000. urtean Cuvat udalerrian 13 nekazaritza-ustiategi zeuden, 126 hektarea erabiltzen.\nBNF: 152743562 (data)


45 urte bete dira gaur martxoaren 3ko sarraskia gertatu zenetik, eta gaur “bizitza erdigunean” leloak hartzen du zentzurik handiena.\n45 urte dira erregimen frankistak aldaketa sozial, politiko eta laborala bilatzen zuten 5 langile erail zituela. Pedro María, Francisco, Romualdo, José eta Bienvenido. 45 urte geroago, borroka horrek bere horretan dirau, herri honek ez dio egun bakar bat ere antolatzeari utzi, ezta “kapitalismo” izeneko pandemia mundialaren aurka borrokatzeri utzi ere.\nKapitalismo heteropatriarkalak ankerkeriaz jokatzen du pertsona zaurgarrienekin. 2008az geroztik, nabarmen egin du gora pobreziak Euskal Herrian; gaur egun, 50.000 pertsonak baino gehiagok aurre egiten diote krisialdiari pobrezia-egoeran.\nBizitza hobe baten bila dabilenari mugak ixten jarraitzen dute , ondasun material mota guztiak zirkulatzeko, inolako oztoporik gabe, zabalik ditugun bitartean. Hondamendi klimatikoa areagotzen doa, gero eta gehiago dira aldaketa klimatikoak bultzatuta migratzera behartuta daudenak. Fenomeno hori iparraldeko herrialdeek sortzen dugu, baina hegoaldeko herrialdeek pairatzen dute.\nIndarkeria matxistak ez du etenik, egiturazkoa da. Sistema patriarkalak emakumeoi eta sexu-genero arauarekiko disidenteak garen pertsonoi esleitu nahi digun mendeko lekuan mantentzeko duen moduetako bat da. Generoaren araberako soldata-arrakala hainbat funtzio betetzen dituen sistemaren beste tresna bat da: emakumeok egindako lanei balioa kentzea, gure soldatak bigarren mailakoak balira bezala, lanaldi partzialak eta behin behineko kontratuak emakumeoi ezartzea, zaintza-lanak gure gain har ditzagun lan-merkatutik kanporatzea…\nPandemia horrek argi utzi digu gure sistemak zein gutxi zaintzen dituen gure zaintzaileak. Mugimendu feministak denbora luzez salatzen zuena azaleratu da. Sistema honetan gehiago balio du torloju batek jendea zaintzea baino. Ez zaio inolako baliorik aitortzen zaintza-lanari; lan hori, batez ere, emakumeek egiten dute, eta, nabarmenago, emakume migratuek. Lan-eskubide gutxi edo batere eskubiderik ez duten emakumeak. Greba honen helburua zaintza-lana eta lan hori egiten dutenek jasaten duten prekarietatea ikusaraztea da. Zaintza-sistema publikoa eskatzen dugu, haren kudeaketa esku pribatuetan eror ez dadin, ezta funts putreen esku ere. Hezkuntza arloan, Haurreskolak Partzuergoko kideak ere greban daude, euren lan eskubideak eta pribatizaziorik gabeko sistema publikoa defendatzen. Greba horien helburua bizitza erdigunean jartzea da, guztiok, pertsona guztiok, gure bizitzako uneren batean zaindu behar baikara, interdependenteak eta ekodependenteak garelako. Zerbait funtsezkoa bada, zaintza da.\nOsasun krisiak bere alderik gogorrena erakusten jarraitzen du. Euskal Autonomia Erkidegoa estatu bat balitz, munduan heriotza gehien izango lituzkeen estatua litzateke. Hilabeteotan ikusi ahal izan dugunez, interes ekonomikoak eta kontsumismoa dira nagusi pertsonen osasunaren gainetik.\nH orregatik, orain inoiz baino gehiago elkarrekin egon behar dugu, borroka kolektibo bat behar dugu, egiturazko murrizketak eginez eta oinarrizko eskubideak urratuz langileria prekarizatzeko bizi dugun testuinguruaz baliatu nahi duten enpresak aurrez aurre jarriko dituena. Horregatik guztiagatik, orain inoiz baino gehiago, kalitatezko zerbitzu publiko baten alde borrokatu behar dugu, pentsio duinak eta lan-baldintza duinak aldarrikatu. Orain, inoiz baino gehiago, bizitza erdigunean jarri behar dugu.\n1976ko martxoaren 3 horretan borrokatu ziren pertsonen alabak eta bilobak gara, trantsizio faltsu hartako grebalarien ondarea gara, eta ondare horrek prekarizaziori, murrizketa sozialei, kutsadurari eta gazteen kriminalizazioari aurre egiteko borrokan jardutera bultzatu behar gaitu, gaurko borroka etorkizuneko belaunaldientzako lorpenak dira.\nEzin dugu ekitaldi hau amaitu haiekin, hasieratik borrokan egon ziren eta oraindik ere zutik dirauten pertsonekin, Jesús Fernández Naves bezalako pertsonekin edo duela 45 urte zaurituak sendatzen eta zaintzen aritu ziren osasun-langileekin gogoratu gabe, eta gaur egun osasun publikoa aldarrikatzen jarraitzen dute, martxoaren 3ko zorigaiztoko hartan kaleak bete zituzten milaka grebalariak bezala, elkartasuna erakutsi eta eskuak odolez zikin zituen Estatuaren ankerkeriak salatu zituen langile klasea bezala. Memoria gara, ondare antifaxista haren alabak, seme-alabak, bilobak gara.\nGora martxoak 3!\nThe post 2021eko Martxoak 3 appeared first on Steilas.


Liv Til Døden, Nøgenen lan berria kalean - Nøgen\nLiv Til Døden da gure lan musikal berriaren izena. Esfortzu eta ilusio handiz sortu ditugu diskoko bederatzi abestiak. Lehen EPan sustraitutako estilo musikala atzean utzi gabe, Nøgenen bilakaeraren isla da disko berria. Hastapenetako estilo pop-folkia garatu eta gehiago definitzen duen proposamen berritzaile eta helduagoarekin gatoz Euskal Herriko eszena musikalera. Airaka disketxearekin argitaratu dugu lan berria eta entzungai dago jada Spotifyen eta Youtuben! Durangoko Azokan egongo da lehen aldiz formatu fisikoan salgai, beraz, gerturatu zaitezte abenduraren 5etik 9ra! Ahotsenean ere kontzertu txiki bat emango dugu 8an, larunbata, abesti berriak aurkezteko.\nDisko berriarekin soinu helduago baten bila genbiltzan, entzuleari esperientzia musikal aberasgarri bat aurkeztea baitzen gure helburu nagusia diskoaren sorkuntza fasean. Ahotsen armoniek protagonismo handia dute, eta ukelelearen eta gitarraren soinu bereizgarriekin uztartzen dira. Aldi berean, baxuak eta bateriaren erritmoek oinarri sendoa gehitzen diete abestiei, kantuak borobiltzeko. Diskoa dinamikoa dela esan dezakegu: melodia itsaskorrak eta alaiak daude, baita abesti nostalgikoagoak ere.\nLiv Til Døden-en zabaldu nahi dugun mezua argia da: hil arte bizi esan nahi du danesez. Nøgen, talde hasi berria izan arren, indartsu dator. Mugiarazten zaituen horrengatik borrokatzeak, dena emateak merezi duela sinesten dugu. Musika sortzea da gure grina, zoriontsu egiten gaituena. Identifikatzen gaituzten abestiak egiten ditugu, ondoren entzuleek abestiak zuenganatu eta esanahi propioa eman diezaiezuen, hori baita guzti honi zentzua ematen diona.\nBederatzi abestik osatzen dute gure lehen disko luzea, luxuzko kolaborazioekin. La M.O.D.A. taldea betidanik izan da erreferente bat guretzako eta haiekin lan egiteko aukera izan genuen “Ez da ondo aterako” abestian, diskoko bigarren single-an. Donostiako eszena musikaleko lagunak ere izan ditugu ondoan: Izaro eta Serrulla “Gertu” abestiaren bertsio berri bat egiteko batu ziren gurekin eta Garazi Esnaola, Jone Laspiur, Aitor Valcarlos, Antton Telleria, Ander Zabala eta Julen Idigoras musikariek ere diskoari azken ikutuak ematen lagundu digute. Egia esan, oso ongi inguratuta gaude!\nEntzun duzue Liv Til Døden? Erantzuna ezezkoa bada… zeren zain zaudete?


Seme-alaben eskolako oharrak, sarean • ZUZEU\nDatorren ikasturtean, ikasleek eskolako oharrak paper batean etxera eramateari utz diezaiokete. Erakusle enpresa bizkaitarrak garatutako aplikazio informatikoari esker, gurasoek seme-alaben eskolako nondik norakoen berri izango dute momentuan e-mail edota SMS bidez.\nNotaNet izeneko aplikazioaren helburua irakasle eta gurasoen arteko harremana “arintzea” da eta, modu horretan, gurasoek seme-alaben eguneroko gertakarien berri izan dezakete: notak, hutsegiteak, portaera txarrari buruzko oharrak… Ikasleak “bitarteko izateari uzten diote” eta familiek oharrak jasotzen dituzte zuzenean telefono mugikorrean edo postontzi elektronikoan. Irailean, 2011-2012 ikasturtearen hasierarekin batera, martxan jartzea espero dute.\nNotaNetek zerbitzari segurua erabiltzen du (HTTPS), beraz, datuen bidalketaren konfidentzialtasuna eta segurtasuna bermatuta dago. Horrez gain, aplikazioaren kostua oso txikia da ikastetxeentzat, behar duten gauza bakarrak Internetera konexioa eta nabigatzailea dira eta.\nBeraz, hemendik aurrera, gaztetxoek ezingo dute tranparik egin etxean. Amaitu da noten txostena faltsutzea edota eskolako oharren desagertze misteriotsua. Teknologiak partida irabazi die ikasle bihurrienei.\nPareko leihotik: distantzian